text:
Өфөлә «Ҙур химия» халыҡ-ара форумы асылдыФото: Олег Яровиков
Өфөлә «Ҙур химия» халыҡ-ара форумы асылды
Өфөлә «Ҙур химия» халыҡ-ара форумы асылдыФото: Олег Яровиков
26 майҙа Өфөләге Конгресс-холда «Ҙур химия» беренсе халыҡ-ара форумы үҙ эшен башланы. «Донъяла, Рәсәйҙә, Башҡортостанда нефть, газ һәм нефть химияһы үҫешенең төп йүнәлештәре» темаһына пленар ултырышта Рәсәй Президентының Волга буйы федераль округындағы тулы хоҡуҡлы вәкиле Григорий Рапота, Башҡортостан Республикаһы Президенты Рөстәм Хәмитов, Рәсәй Хөкүмәте ағзалары, алдынғы фәнни тармаҡ структуралары, химия һәм нефтехимия тармағының ҙур компаниялары етәкселәре ҡатнаша.
Сеймал һәм инфраструктура тәьминәте проблемаһын хәл итеүгә йүнәлтелгән дөйөм федераль кимәлдәге проекттар фекер алышыуҙың төп предметы буласаҡ.
Атап әйткәндә, «Көнбайыш Себер-Урал-Волга буйы» торба үткәргесе төҙөлөшө менән бергә Урал-Волга буйының химия предприятиеларында сеймал дефицитын бөтөрөүгә һәм Рәсәйҙең импортҡа бәйлелеген кәметеп, юғары сифатлы химия продукцияһын етештереүҙе ике тапҡырға арттырыуға һәләтле Рәсәйҙәге иң ҙур нефтегазохимия кластерын ойоштороу проекты тураһында һүҙ алып барыласаҡ.
Эшлекле һәм технологик программалар сиктәрендә Башҡортостан предприятиелары 2030 йылға тиклем тормошҡа ашырылырға тейешле инвестицион проекттарының презентацияһын үткәрәсәк; технологиялар һәм материалдар поставкалаусылар РФ эшкәртеү комплексында ҙур һорау менән файҙаланылған нефть һәм газ эшкәртеүҙәге, нефтехимия өлкәһендәге яңы эшләнмәләрен тәҡдим итәсәк.
Көндөң икенсе яртыһында бер үк ваҡытта стратегик, технологик һәм фәнни программалар эшләй башлаясаҡ. Улар Рәсәйҙең нефть, газ, нефть химияһы баҙарындағы тенденцияларҙы күҙаллауға, илдең химия сәнәғәте өсөн белгестәр әҙерләүгә ҡағыласаҡ.
27 майҙа секциялар эше дауам итәсәк. Көн тәртибендә Волга буйы федераль округындағы һәм Башҡортостандағы предприятиеларҙың инвестицион проекттары, химия производстволарының энергияны һаҡсыл файҙаланыуы, экологик хәүефһеҙлек өлкәһендәге инновацион инвестицион сәйәсәте буйынса фекер алышыуҙар билдәләнгән.
28 майҙа форумда ҡатнашыусылар өсөн Өфө сәнәғәт узелы предприятиеларына экскурсия ойоштороласаҡ. Эшлекле өлөштән тыш, бай эстәлекле мәҙәни программа ла ҡаралған. Форум эше сиктәрендә йәштәр өсөн байрам, рок-концерт, аэростаттар фестивале, волейбол буйынса донъя лигаһы уйындары һәм хәйриә кисәһе планлаштырыла.
Форумды ойоштороусылар булып Башҡортостан Республикаһы Хөкүмәте, Башҡортостандың Иҡтисади үҫеш министрлығы, Сауҙа-сәнәғәт палатаһы һәм Фәндәр академияһы сығыш яһай.


c: text/html

text:
Берҙәм дәүләт хеҙмәттәре порталында сит ил паспортын алырға һәм табипҡа яҙылырға мөмкин Фото: «Электрон Хөкүмәт» порталынан
Берҙәм дәүләт хеҙмәттәре порталында сит ил паспортын алырға һәм табипҡа яҙылырға мөмкин
Берҙәм дәүләт хеҙмәттәре порталында сит ил паспортын алырға һәм табипҡа яҙылырға мөмкин Фото: «Электрон Хөкүмәт» порталынан
ӨФӨ, 2015 йыл, 15 октябрь. /«Башинформ» мәғлүмәт агентлығы, Ксения Калинина/.
«Электрон Хөкүмәт» Берҙәм дәүләт хеҙмәттәре порталында сит ил паспортын алырға һәм табипҡа яҙылырға мөмкин.
Шулай уҡ бында йәшәү урыны буйынса теркәлергә, баланы балалар баҡсаһына сиратҡа ҡуйырға, водитель таныҡлығын алмаштырырға, һалым һәм ЮХХДИ штрафтары буйынса бурыстарҙы тикшерергә, торлаҡ-коммуналь хеҙмәттәрҙе түләргә була.
Һәр кем бер нисә минут эсендә шәхси кабинетта теркәлә ала. Бының өсөн Рәсәй гражданының паспорт мәғлүмәттәре һәм мотлаҡ пенсия страховкалау таныҡлығы кәрәк. Өҫкө өлөштә урынлашҡан урыныңды күрһәтеү мөһим.
«Өфө хакимиәтендә Дәүләт хеҙмәттәре порталында теркәү пункты эшләй. Белгестәр иртәнге сәғәт 9-ҙан киске 6-ға тиклем граждандарға шәхси кабинетта теркәлергә йәки уға инергә ярҙам итә. Шулай уҡ улар порталдың өҫтөнлөктәре хаҡында ла һөйләйәсәк», — тип аңлаттылар ҡала хакимиәтенең матбуғат хеҙмәтендә.
Теркәү пункты пропуск бюроһында урынлашҡан (Октябрь проспекты, 120).

robotstxt: allowed

filter: keep


text:
Яуаплылығы сикләнгән йәмғиәттәр ҡайтанан теркәлә
2009 йылдың 1 июленән "Сикләнгән яуаплылыҡтағы йәмғиәттәр тураһында"ғы Законға үҙгәрештәр үҙ көсөнә инә. Бөтә яуаплылығы сикләнгән йәмғиәттәр ҡайтанан теркәләсәк, йәғни улар яңы уставтар яҙырға һәм уларҙы яңынан теркәтергә тейеш.
Етмәһә, был эшкә күп ваҡыт бирелмәй: процесс 1 июлдә башлана һәм алты айҙа — 2010 йылдың 1 ғинуарына тамамланасаҡ.
"Эксперт" күсемһеҙ милек агентлыҡтары селтәре белгестәре, яуаплылығы сикләнгән йәмғиәт Рәсәйҙә эшҡыуарлыҡ эшмәкәрлеге алып барыуҙың иң таралған ойоштороу-хоҡуҡи формаһы булып тора (80 проценттан ашыу), шуға күрә лә теркәү органдары алдында көсөргәнешле эш тора, тип билдәләй.
Теркәүгә әҙер булып килеү өсөн быйыл 1 июлгә тиклем ойоштороу документтарын тәртипкә килтерергә кәрәк, ти "Эксперт" белгестәре.


text:
Фото:
Күргәҙмәгә ҡуйылған балалар эштәре тыуған ил тураһында һөйләй
Фото:
Балалар һәм үҫмерҙәр клубтары, йәштәр үҙәге араһында үткән “Салауат хаҡында иҫтәлеккә” республика конкурсында финалға сыҡҡан эштәрҙән Өфөнөң Үҫмерҙәр китапханаһында күргәҙмә әҙерләнә. Конкурс йола буйынса Салауат көндәренә арнала һәм 2004 йылдан алып үткәрелә.
— Был ижади һәм патриотик конкурсҡа беҙ һынлы сәнғәт буйынса уҡымаған балаларҙы һәм йәштәрҙе йәлеп итәбеҙ, — тип һөйләне Йәштәр сәйәсәте, спорт һәм туризм министрлығынан белгес, проект кураторы Рита Рамаҙанова. — Тәҡдим ителгән темаға улар үҙенең ҡарашын пейзаж, портрет, халыҡ кәсептәре элементтары, әҙәби ижад аша белдерә.
Экспозицияны 130 эш тәшкил итәсәк, улар каникул аҙағынаса күргәҙмәлә торасаҡ.


text:
Эске эштәр министрлығы вәкиле Дәүләкән халҡы менән осраша
Шишәмбе, 10 апрелдә, Рәсәй Эске эштәр министрлығы ҡарамағындағы Дәүләт хеҙмәте һәм кадрҙар департаменты начальнигының беренсе урынбаҫары Владимир Гришин Дәүләкән халҡы менән осрашасаҡ. БР буйынса Эске эштәр министрлығының матбуғат хеҙмәтенән хәбәр итеүҙәренсә, эске хеҙмәт генерал-майоры йәмәғәтселеккә һәм муниципаль власҡа полиция эшмәкәрлеге, реформа барышы тураһында мәғлүмәт бирергә, эске эштәр органдарының хоҡуҡ һаҡлаусылар менән хеҙмәттәшлек итеү, халыҡ ышанысын арттырыу мөмкинлектәрен тикшерергә ниәтләй.
Осрашыу 16-18 сәғәттәрҙә район мәҙәниәт йортонда үтәсәк. Сара һуңында Владимир Гришин шәхси мәсьәләләр буйынса ҡабул итеү үткәрә, уға 8(347)279-41-58 (БР буйынса Эске эштәр министрлығы), 8(347)68-320-19, 8(347)68-319-31 (Рәсәй Эске эштәр министрлығының Дәүләкән районы буйынса идаралығы) телефондары аша яҙылырға мөмкин. БР буйынса Эске эштәр министрлығының матбуғат хеҙмәтендә аңлатыуҙарынса, федераль министрлыҡта осрашыу урынын үҙҙәре билдәләгәндәр.


text:
Өфөлә илдең бизнес-омбудсмендары коррупцияға ҡаршы сара уйлап табасаҡ
ӨФӨ, 2015 йыл, 10 февраль. /«Башинформ» мәғлүмәт агентлығы, Артур Басиров/.
17 февралдән 19-на тиклем Өфөлә Европа Советы эгидаһы аҫтында төбәк бизнес-омбудсмендары һәм уларҙың хеҙмәткәрҙәре өсөн «Рәсәй Федерацияһында коррупция хәүефе һәм ҡулланыусылар хоҡуҡтарын яҡлау буйынса механизмдар» тип аталған семинар һәм тренинг үтәсәк. Был хаҡта Башҡортостандың бизнес-омбудсмены эшмәкәрлеген тәьмин итеү буйынса аппараттың матбуғат хеҙмәтенән хәбәр иттеләр.
Форум барышында унда ҡатнашыусылар ришүәтселеккә ҡаршы ҡануниәт менән танышасаҡ, коррупция менән көрәш һәм эшҡыуарҙарҙы яҡлау механизмдарын камиллаштырыу буйынса тәҡдимдәр әҙерләйәсәк.
17 февралдә профилле дискуссия ойошторола, унда Башҡортостандың Ер һәм мөлкәт мөнәсәбәттәре министрлығы, Арбитраж суд һәм прокуратура вәкилдәре сығыш яһаясаҡ. Һуңынан ришүәтселеккә ҡаршы хәрәкәт буйынса Рәсәй һәм Европа тәжрибәһен дөйөмләштереү темаһына семинар, шулай уҡ «Коррупция хәүефе һәм эшҡыуарҙар хоҡуҡтарын яҡлау» ҡулланмаһы презентацияһын үткәреү ҡаралған.


text:
Башҡортостан дзюдосылары Рәсәй чемпионаты миҙалдары менән
Зеленоградта ишетеү һәләте буйынса инвалид спортсылар араһында дзюдо буйынса Рәсәй чемпионаты үтте. «Башинформ» агентлығына Йәштәр сәйәсәте, спорт һәм туризм министрлығынан хәбәр итеүҙәренсә, Башҡортостан Республикаһы командаһы дөйөм команда иҫәбе буйынса икенсе урын алған.
Көрәшселәребеҙ Силәбе дзюдосыларын ғына үткәргән. Санкт-Петербург йыйылма командаһы өсөнсө урында.
Чемпионаттың «алтын» миҙалдарын Заур Бедоноков, Рөстәм Нәжметдинов яулаған; «көмөш» наградалар Ринат Ҡадыров менән Дамира Ғариповаға эләккән; Александр Майоров, Валентин Ильин һәм Ксения Богдановала — «бронза».


text:
Күмертауҙы үҫтереү буйынса Моноҡалаларҙы үҫтереү фонды менән хеҙмәттәшлек тураһында килешеүгә ҡул ҡуйылдыФото: Олег Яровиков
Күмертауҙы үҫтереү буйынса Моноҡалаларҙы үҫтереү фонды менән хеҙмәттәшлек тураһында килешеүгә ҡул ҡуйылды
Күмертауҙы үҫтереү буйынса Моноҡалаларҙы үҫтереү фонды менән хеҙмәттәшлек тураһында килешеүгә ҡул ҡуйылдыФото: Олег Яровиков
ӨФӨ, 2015 йыл, 19 октябрь. /«Башинформ» мәғлүмәт агентлығы, Александр Смирнов/.
19 октябрҙә Республика йортонда Башҡортостан Башлығы Рөстәм Хәмитов Внешэкономбанк Рәйесе урынбаҫары, Интеграция һәм иҡтисади үҫеш буйынса Хөкүмәт комиссияһы ҡарамағындағы моноҡалаларҙы яңыртыу буйынса эшсе төркөм етәксеһе Ирина Макиева һәм Моноҡалаларҙы үҫтереү фондының генераль директоры Илья Кривогов менән осрашты.
– Беҙҙең менән тығыҙ эшләүегеҙ өсөн ҙур рәхмәт. Күмертауҙа, Бәләбәйҙә һәм башҡа ҡалаларҙа ла проблемалар бар, әлбиттә. Бөгөн Күмертауҙың киләсәк яҙмышын хәл итәбеҙ. Фондтың ошо йүнәлештә ярҙам күрһәтеүен теләйбеҙ, – тине Рөстәм Хәмитов.
Осрашыу барышында Рөстәм Хәмитов һәм Илья Кривогов Күмертауҙы үҫтереү буйынса хеҙмәттәшлек тураһында генераль килешеүгә ҡул ҡуйҙы. Ул яңы эш урындарын булдырыу һәм моноҡалаға инвестициялар йәлеп итеү өсөн кәрәкле шарттар тыуҙырыуҙы күҙ уңында тота.
– Был документта 2020 йылға ниндәй күрһәткестәргә өлгәшеү кәрәклеге теркәлгән. Мәҫәлән, 2020 йылға тиклем 520 яңы эш урыны булдырылырға һәм яҡынса 4,3 миллиард һум инвестициялар һалынырға тейеш. Был – моноҡала буйынса тәүге килешеү. Күмертауҙан һуң Бәләбәйгә сират етәсәк, әммә унда ҙур эш башҡараһы бар, – тип хәбәр итте Ирина Макиева журналистарға. – Килешеү өс позициянан тора. Беренсеһе – яңы проекттарҙы тормошҡа ашырыу өсөн инженер инфраструктураһы объекттары төҙөлөшөн финанслау мөмкинлеге. Икенсеһе – инвестиция проекттарын ғәмәлгә ашырыу. Фондтың капиталға инеү һәм займ биреү хоҡуғы бар. Өсөнсөһө – идара итеү командаларын берлектә әҙерләү.
Уның һүҙҙәренсә, йыл аҙағына тиклем ҡала 400 миллион һумға тиклем аванс алыу мөмкинлегенә эйә.
2014 йылдың октябрендә Внешэкономбанк «Моноҡалаларҙы үҫтереү фонды» коммерцияға ҡарамаған ойошмаһын булдырҙы. Уның маҡсаты – социаль-иҡтисади хәле ҡатмарлы булған моноҡалаларҙа ҡаланы барлыҡҡа килтереү предприятиеһына бәйле булмаған эш урындары асыу, шулай уҡ инфраструктура һәм инвестиция проекттарын ғәмәлгә ашырыу юлы менән моноҡалаларға инвестициялар йәлеп итеү.


text:
Башҡортостан парламентарийҙары эшҡыуарҙар өсөн «һалым каникулдарын» раҫланы Фото: Олег Яровиков
Башҡортостан парламентарийҙары эшҡыуарҙар өсөн «һалым каникулдарын» раҫланы
Башҡортостан парламентарийҙары эшҡыуарҙар өсөн «һалым каникулдарын» раҫланы Фото: Олег Яровиков
ӨФӨ, 2015 йыл, 23 апрель. /«Башинформ» мәғлүмәт агентлығы, Ғәлиә Нәбиева/.
Башҡортостанда шәхси эшҡыуарҙар «һалым каникулдарын» аласаҡ. Бындай льготаларға һалым һалыуҙың ябайлаштырылған, йәки патент системаһын ҡулланыусы бәләкәй һәм урта бизнес вәкилдәре дәғүә итә. Кесаҙна, 23 апрелдә, Башҡортостандың Дәүләт Йыйылышы — Ҡоролтай ултырышында тейешле закон проекты тулыһынса ҡабул ителде. Закон сығарыу башланғысы республика Башлығы Рөстәм Хәмитовтың ҡушыуы буйынса индерелде.
Документ Рәсәй Һалым кодексындағы үҙгәрештәргә ярашлы әҙерләнгән. Улар субъекттарға тәүге тапҡыр теркәлгән һәм етештереү, социаль һәм фәнни өлкәләрҙә эшләгән шәхси эшҡыуарҙар өсөн ике йыллыҡ һалым каникулдарын индереү тураһында ҡарарҙар ҡабул итергә хоҡуҡ бирҙе.
Һалым ташламалары менән һалым һалыуҙың патент системаһы буйынса 23 төрө һәм ябайлаштырылған система буйынса эшмәкәрлектең 21 төрө буйынса эшләүсе бәләкәй һәм урта эшҡыуарлыҡ вәкилдәре файҙалана ала.
Дәүләт Йыйылышының Бюджет, һалым, инвестиция сәйәсәте һәм территориаль үҫеш комитеты рәйесе Рузалия Хисмәтуллина һалым каникулдары системаһы 2020 йылға тиклем ғәмәлдә буласаҡ тип һөйләне. Республика законы патент системаһы буйынса эшләүсе шәхси эшҡыуарҙар өсөн майҙың беренсе декадаһында, ябайлаштырылған система буйынса эшләүселәр өсөн киләһе йылдың 1 ғинуарынан көсөнә инә.
— Был һалым һалыуҙың ошо төрҙәре өсөн һалым осороноң төрлө булыуына бәйле, — тип өҫтәне Рузалия Хисмәтуллина.
Башҡортостандың Финанс министрлығы мәғлүмәттәре буйынса, хәҙерге ваҡытта республикала 90 мең самаһы эшҡыуар теркәлгән, уларҙың өстән бер өлөшө һалым һалыуҙың ябайлаштырылған системаһын ҡуллана.


text:
Өфөнөң Аксаков исемендәге баҡсаһында «Ҡала сәскәләре» фестивале үтәсәк
Кесе йома, 18 августа, Өфөнөң Киров районында урынлашҡан С.Т.Аксаков исемендәге баҡсаһында «Ҡала сәскәләре» фестивале үтәсәк. Ул «Дуҫлыҡ сәскәһе» район фестивале сиктәрендә иң яҡшы сәскәләр композицияһына ижади конкурстар һәм концерт номерҙары форматында уҙғарыласаҡ.
Быйыл сара Башҡортостан Республикаһында Милләт-ара татыулыҡты нығытыу йылы сиктәрендә үткәрелә. Райондың белем биреү учреждениелары һәм үҫмерҙәр клубтары араһында үтәсәк иң яҡшы балалар костюмына, шулай уҡ Киров районы хакимиәтенең ведомство бүлексәләре араһында иң яҡшы стена һүрәтенә конкурстар, «Өфө сәскәләре» фотоконкурсы әлеге сәскәләр байрамына яңылыҡ индерәсәк. Бынан тыш, барлыҡ теләүселәр араһында асфальтта төшөрөлгән иң яҡшы һүрәт бәйгеһе лә буласаҡ.
Ойоштороусылар хәбәр итеүенсә, төрлө номинациялар буйынса фестивалдә ҡатнашыу өсөн райондың 70-тән ашыу учреждение һәм ойошмаларынан заявка ҡабул ителгән.


text:
Фото:
Рәсәйлеләр урман проблемаларына битараф түгел
Фото:
Ун рәсәйленең туғыҙы халыҡҡа урман торошо, урман ултыртыу һәм ҡырҡыу пландары тураһында мәғлүмәт еткереүҙе кәрәкле тип һанай. Был урман менән файҙаланыуға йәмәғәт контроле кәрәклеге тураһында рәсәйлеләр араһында үткәрелгән һорау алыу һөҙөмтәһендә асыҡланған. Һорау алыуҙы ағымдағы йылдың сентябрь башында Бөтә Рәсәй йәмәғәтселек фекерен өйрәнеү үҙәге үткәргән, унда 1600 кеше ҡатнашҡан.
Һорауҙарға яуап биргәндәрҙең 83 проценты үҙҙәре йәшәгән урынға йәки дачаһына яҡын ерҙә урман ҡырҡыу пландары менән ҡыҙыҡһына. Был тема менән Мәскәү һәм Санкт-Петербург халҡы башҡаларға ҡарағанда нығыраҡ ҡыҙыҡһына. Урман мәсьәләһенә ауыл халҡы ла битараф түгел.
Башҡортостан Республикаһы Урман хужалығы министрлығының матбуғат хеҙмәте мәғлүмәте буйынса, респонденттарҙың 72 проценты урман ҡырҡыу пландары буйынса йәмәғәт тыңлауҙарында әүҙем ҡатнашырға әҙер булыуҙарын белдерә.
Һорау алыуҙан күренеүенсә, урманда законһыҙ әүҙемлек табылған осраҡта күптәр ҡайҙа мөрәжәғәт итергә кәрәклеген белмәй. Шул уҡ ваҡытта ялыуҙар менән мөрәжәғәт итергә мөмкин урындарҙы белгән рәсәйлеләр, ә улар 33 процент, ярҙамды урман хеҙмәткәрҙәренән түгел, ә урындағы үҙидара органдарынан көтә. 32 процент прокуратура һәм милицияның ярҙамына өмөтләнә, халыҡтың биш проценты иһә юғары дәүләт чиновниктарына ышана.


text:
Башҡортостанда 1,5 миллион тоннанан ашыу ашлыҡ йыйып алынған Фото: Олег Яровиков
Башҡортостанда 1,5 миллион тоннанан ашыу ашлыҡ йыйып алынған
Башҡортостанда 1,5 миллион тоннанан ашыу ашлыҡ йыйып алынған Фото: Олег Яровиков
ӨФӨ, 2015 йыл, 1 сентябрь. /«Башинформ» мәғлүмәт агентлығы, Розалиә Вәлиева/.
Башҡортостанда 951 мең гектар майҙанда иген һәм ҡуҙаҡлы культуралар сабылған (53 процент), 902 мең гектарҙа — һуғылған (51 процент). Был хаҡта, төбәктең Ауыл хужалығын консультациялау үҙәге мәғлүмәттәренә һылтанып, Башҡортостан Ауыл хужалығы министрлығының матбуғат хеҙмәте хәбәр итә.
Иң юғары эш темптары Архангел һәм Стәрлебаш райондарында күҙәтелә. Был райондарҙа майҙандың 70 процентында иген сабылған, 68 һәм 67 процентында һуғылған.
Гектарҙан уртаса уңыш 17,6 центнер булғанда 1583 мең тонна ашлыҡ һуғылған. Бөгөн иң күп ашлыҡты (28 центнерҙан ашыу) Саҡмағош районы игенселәре ала. Иген һуғыу буйынса Стәрлетамаҡ районы хужалыҡтары алда бара, улар 78,75 мең тонна ашлыҡ йыйған. Шулай уҡ илештәр (73,96), мәләүездәр (76,58) һәм саҡмағоштар (70,29) 70 мең тоннанан ашыу иген йыйып алған.


text:
Өфөлә инвалид балалар өсөн «Белем көнө» байрамы ойошторолдо
Башҡортостан республика инвалид балаларҙың ата-әсәләре ассоциацияһында «Белем көнө» байрамы үтте. Сараға Өфөнөң барлыҡ райондарынан балалар саҡырылды. Кескәйҙәр һәм үҫмерҙәр төрлө конкурстарҙа, викториналарҙа ҡатнашты. Һәр ҡатнашыусыға татлы бүләктәр тапшырылды.
— Яңы уҡыу йылы башланыуға арналған байрамды, йола буйынса, бер нисә йыл рәттән үткәрәбеҙ, — тип билдәләне Башҡортостан инвалид балаларҙың ата-әсәләре ассоциацияһы етәксеһе Геннадий Сөләймәнов. – Кескәйҙәрҙә уҡыуға, мәктәпкә һөйөү тәрбиәләргә тырышабыҙ. Бала ни тиклем яҡшыраҡ уҡыған һайын, ҙурайғас шул тиклем уңышлыраҡ буласаҡ.
Байрамға килеүселәрҙең күпселеге Бөтә Рәсәй инвалидтар йәмғиәтенең Башҡортостан республика ойошмаһы исеменән сығыш яһаны. Уларҙың барыһы ла мәктәптә уҡый йәки беренсе класҡа барырға йыйына. Сарала балалар менән Өфөнөң 11-се ҡала китапханаһы хеҙмәткәрҙәре аралашты. Кескәйҙәр мәктәп тураһындағы шиғырҙарҙы, йырҙарҙы иҫкә төшөрҙө.
— Яңы уҡыу йылы башланыуға арналған бынай байрамдар Бөтә Рәсәй инвалидтар йәмғиәтенең Башҡортостан республика ойошмаһы ҡарамағындағы барлыҡ район ойошмаларында үтте. Һаулыҡ мөмкинлектәре сикләнгән йөҙләгән бала быйыл һау-сәләмәт балалар менән ҡуша «Асыҡ мөхит» федераль программаһы буйынса эшләгән ҡәҙимге мәктәптәргә уҡырға барасаҡ, — тип хәбәр итте Бөтә Рәсәй инвалидтар йәмғиәтенең Башҡортостан республика ойошмаһы матбуғат секретары Анна Аксенова.


text:
Баш ҡалала Милләттәр кросы уҙа
ӨФӨ, 2015 йыл, 18 сентябрь. /«Башинформ» мәғлүмәт агентлығы, Эльмира Сабирова/.
Өфө 11-се тапҡыр «Милләттәр кросы-2015» Бөтә Рәсәй йүгереү көнөн байрам итеүгә ҡушыла. 18 сентябрҙән 27-нә тиклем ҡаланың ете районында ла ярыштар ойошторола. Унда табиптан рөхсәт ҡағыҙы алған һәр кем ҡатнаша ала.
Ҡала хакимиәтенең матбуғат хеҙмәтендә аңлатыуҙарынса, сара 18 сентябрҙә иртәнге сәғәт 10-да Дим районының Мусоргский урамындағы велосипед юлында асыла.
23 сентябрҙә иһә көндөҙгө сәғәт 3-тә Октябрь районының «Ҡашҡаҙан» паркында һәм сәғәт 2-лә Орджоникидзе районының «Биатлон» спорт-һауыҡтырыу комплексында үтә.
25 сентябрҙә иртәнге сәғәт 11-ҙә Калинин районы халҡы дистанцияға сыға. Бында «Милләттәр кросы» Н.Гастелло исемендәге стадионда була. Ошо уҡ көндә көндөҙгө сәғәт 12-лә Ленин районында ла ярыштар уҙа.
«Милләттәр кросы» Киров һәм Совет райондарында тамамлана. Кросс 27 сентябрҙә көндөҙгө 2-се яртыла ҡаланың көньяҡ өлөшөндәге үҙәк урамдарҙа башлана.


text:
Башҡортостанда ағас орлоҡтарын әҙерләү эштәре башланды
Республикала ағас орлоҡтарын әҙерләү эштәре башланды, ул киләһе йылдың яҙында ғына тамамланасаҡ. Март аҙағына тиклем төбәктә 10 тонна самаһы орлоҡ йыйыу планлаштырылған. Улар иҫәбендә — ҡайын, йүкә, ҡарағас һәм ҡарағай орлоҡтары.
Башҡортостандың урман хужалығы министры Рәжәп Нәбиуллиндың әйтеүенсә, республикала министрлыҡ ҡарамағындағы йөҙҙән ашыу урман питомнигы иҫәпләнә. Мең гектар самаһы майҙанда 70 миллионға яҡын төрлө ағас үҫентеләре үҫтерелә. Киләһе яҙҙа уларҙың 30 миллионын республиканың урман хужалыҡтары планлы ағас ултыртыуҙа файҙаланасаҡ.
— Күбеһе был материалдың нисек ҡышлауынан тора, әлбиттә. Урмандарҙы тергеҙеүгә өс йыллыҡ үҫентеләрҙе тейешле күләмдә бүлә алырбыҙмы икән? Шулай ҙа йәш ағастар туңмаҫ, һәм күпме планлаштырылған, шул күләмдә ағас ултырта алырбыҙ, тип ышанам, — тине журналистар менән брифингыла Рәжәп Нәбиуллин.


text:
Башҡортостан Башлығы ШОС һәм БРИКС илдәренең Беренсе бәләкәй эшҡыуарлыҡ форумында ҡатнашыусыларҙы сәләмләнеФото: Олег Яровиков
Башҡортостан Башлығы ШОС һәм БРИКС илдәренең Беренсе бәләкәй эшҡыуарлыҡ форумында ҡатнашыусыларҙы сәләмләне
Башҡортостан Башлығы ШОС һәм БРИКС илдәренең Беренсе бәләкәй эшҡыуарлыҡ форумында ҡатнашыусыларҙы сәләмләнеФото: Олег Яровиков
ӨФӨ, 2015 йыл, 22 октябрь. /«Башинформ» мәғлүмәт агентлығы, Артур Басиров/.
Башҡортостан Башлығы Рөстәм Хәмитов ШОС һәм БРИКС илдәренең Беренсе бәләкәй эшҡыуарлыҡ форумында ҡатнашыусыларҙы сәләмләне. Рөстәм Хәмитов билдәләүенсә, бәләкәй һәм урта эшҡыуарлыҡтың бәйләнеше илдәр араһындағы үҙ-ара эш итеүҙе күп тапҡырға арттырырға һәләтле.
«Республикабыҙҙағы бәләкәй, урта бизнес менән үҙ-ара эш итергә теләгән ШОС, БРИКС һәм бөтә илдәрҙең эшҡыуарҙары араһында тура бәйләнештәр булдырырға кәрәк. Беҙ бәләкәй һәм урта эшҡыуарлыҡ форумын уҙғарырға тәҡдим иттек. Быны илебеҙ Президенты Владимир Путин хупланы. Өфөгә Рәсәйҙең 51 төбәгенән, донъяның 21 иленән 1,5 мең кеше килде. Тәү сиратта тәүге форумдың нисек үтәсәген ҡарау, икенсенән, партнерҙар табыу, өсөнсөнән, эшҡыуарлыҡ менән ҡыҙыҡһыныусылар араһында эшлекле бәйләнештәр булдырыу маҡсаты менән», — тип билдәләне Башҡортостан Башлығы.
Форум 21 октябрҙән 23-нә тиклем уҙа. Әлеге ваҡытта уның сиктәрендә Пленар ултырыш бара. Уны сараның рәсми сайтында тура эфирҙа һәм YouTube-ғы тура трансляцияла ҡарарға мөмкин.


text:
Фото:
Ксения Москвина Будапештҡа путевка алды
Фото:
Мәскәүҙә «Олимпия» спорткомплексында йөҙөү буйынса Рәсәй чемпионаты тамамланды, уның йомғаҡтары буйынса Бөтә Рәсәй йөҙөү федерацияһы президиумы һыу спорты төрҙәре буйынса 2010 йылғы Европа чемпионатында ҡатнашыу өсөн Рәсәй йыйылма командаһы составын раҫланы. Был турнир 4-15 августа Будапештта (Венгрия) үтәсәк.
Йыйылма командаға Башҡорт дәүләт педагогия университеты студенты Ксения Москвина ла индерелде (уның эшләү дисциплиналары — арҡа, 50 һәм 100 метр).
Ямал-Ненец автономиялы округы командаһы өсөн сығыш яһаусы Ксения Мәскәүҙә, 50 метрлыҡ дистанцияла арҡала йөҙөп, төп ярышташы Анастасия Зуеванан ҡалышып, икенсе һөҙөмтә күрһәтте.
Будапештҡа Рәсәйҙән 43 спортсы — 26 ир-егет һәм 17 ҡыҙ китәсәк.


text:
Декабрь аҙағына тиклем ил буйынса 270 меңдән ашыу егет һалдат кейеме кейәсәк. Оборона министрлығы ҡарарына ярашлы Башҡортостандан 11 мең егет хеҙмәткә алына. Улар башлыса ҡоро ер ғәскәрҙәренә, ракета, хәрби- һауа көстәрендә, МЧС һәм МВД ғәскәрҙәрендә хеҙмәт итәсәк. Оборона министрлығы талабы буйынса 300 егет десант, 200-ө диңгеҙсе буласаҡ.
Оборона министрлығындағы реформаларға ярашлы урындарҙағы хәрби комиссариаттарҙа ла үҙгәрештәр байтаҡ. Уларҙың күбеһе берләштерелде. Өфө ҡалаһындағы 7 районда ул ҡыҫҡартылып икәүгә генә ҡалдырылды.


text:
Республика Президенты Белорет халҡын Ҡала көнө менән ҡотланы һәм дәүләт наградалары тапшырҙыФото: Ольга Колесникова
Республика Президенты Белорет халҡын Ҡала көнө менән ҡотланы һәм дәүләт наградалары тапшырҙы
Республика Президенты Белорет халҡын Ҡала көнө менән ҡотланы һәм дәүләт наградалары тапшырҙыФото: Ольга Колесникова
14 июлдә Белоретта, «Металлург» майҙанында ҡалаға 250 йыл тулыуға, Белорет металлургия комбинатының 250 йыллығына һәм Металлургтар көнөнә арналған байрам саралары үтте. Белорет халҡын был байрамдар менән ҡотларға Башҡортостан Президенты Рөстәм Хәмитов килде.
— Бөгөн үҙенең 250 йыллыҡ юбилейын билдәләгән матур Белорет ҡалаһында булыу минең өсөн оло шатлыҡ, — тине республика башлығы. – Белорет һуңғы йылдар эсендә күҙгә күренеп үҙгәрә. Урамдарға ремонт үткәрелә, яңы йорттар төҙөлә, объекттар сафҡа индерелә. Ҡаланың төп предприятиеһы булған Белорет металлургия комбинаты коллективының тотороҡло эшләүе ҡыуандыра. Дөйөм алғанда Белоретты республикабыҙҙағы иң яҡшы ҡалаларҙың береһе тип иҫәпләйем, уның киләсәге яҡты. Бында матур кешеләр йәшәй. Ҡала үҫешһен, сәскә атһын өсөн барыһын да эшләйәсәкбеҙ. Һеҙҙең барығыҙға ла уңыштар, ныҡлы сәләмәтлек теләйем.
Артабан Рөстәм Хәмитов Белорет ҡалаһында йәшәүселәргә дәүләт наградалары тапшырҙы. Белорет металлургия комбинатының иң яҡшы хеҙмәткәрҙәре БР Почет грамоталары һәм «Башҡортостан Республикаһының атҡаҙанған металлургы» исемдәре менән билдәләнде.
Ҡала халҡын Белорет районы хакимиәте башлығы Владислав Миронов һәм «Белорет металлургия комбинаты» асыҡ акционерҙар йәмғиәтенең идара итеүсе директоры Виктор Камелин ҡотланы.
Владислав Миронов республика Президентына, БР Хөкүмәтенә, шулай уҡ Белорет ойошмалары һәм предприятиеларына ярҙам күрһәткәндәре өсөн рәхмәтен белдерҙе.
Шулай уҡ байрам барышында ҡаланы социаль-иҡтисади йәһәттән үҫтереүгә өлөш индергән ҡайһы бер кешеләр «Белорет ҡалаһы алдындағы ҡаҙаныштары өсөн» билдәләре менән наградланды.
Байрам театрлаштырылған тамаша, концерт һәм фейерверк менән тамамланды.


text:
Урман күгәрсене
Урман күгәрсене, ҡыр күгәрсене, һаҙ күгәрсене (урыҫ. Клинтух, лат. Columba oenas)— Европала, Төньяҡ Африкала, Кесе Азияла, Төркөстанда йәшәй торған күсмә ҡыр күгәрсене[1].
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Йорт ҡүгәрсене ҙурлығында. Дөйөм төҫө ҡуйы күкһел һоро. Ҡойроғоноң осо, яурындары, ҡанаттарындағы һыҙыҡтар ҡара. Күҙҙәре ҡара-көрән, аяҡтары ҡара-ҡыҙыл, суҡышының осо һары, төбө ҡыҙыл. Күк күгәрсендән яурындарындағы ҡара таптары менән айырыла.
Тауышы[үҙгәртергә | вики-тексты үҙгәртергә]
Тауышы тоноҡ: «ху-хууу».
Йәшәү рәүеше[үҙгәртергә | вики-тексты үҙгәртергә]
Ҡуйы урмандарҙа йәшәй. Төрлө үлән һәм ағас орлоҡтары менән туҡлана. Күсмә ҡош. Киң генә таралған. Ағас ҡыуыштарында, ҡайһы ваҡыт ағас баштарында оялай. 2 бөртөк аҡ йомортҡаһы була. Ите әсән аулайҙар.
Иҫкәрмәләр[үҙгәртергә | вики-тексты үҙгәртергә]
- ↑ Терминологический словарь по зоологии. Русско-башкирский и башкирско-русский (Т.Г.Баишев, 1952)


text:
Скачать презентацию
Идет загрузка презентации. Пожалуйста, подождите
Презентация была опубликована год назад пользователемСемён Вышеславцев
1 Аманова Әлиә Сәхиәр ҡ ы ҙ ы баш ҡ орт теле һәм ә ҙ әбиәте у ҡ ытусыһы
2 һө ҙ өмтә Предмет у ҡ ытыу структураһы Предмет у ҡ ытыу структураһы Төп йүнәлещтәре Төп йүнәлещтәре Прин- циптары Прин- циптары Бурыстары Ма ҡ саты Ниге ҙ ләнеше Педогогик эшмәкәрлек Педогогик эшмәкәрлек Баш ҡ орт теле һәм ә ҙ әбиәте уытыу ҙ ың сифатын күтәреү ҙ ә яңы технологиялар роле
3 Халы ҡ ижады һуты менән һуғарылып ү ҫ кән бала ғына киләсәктә рухи я ҡ тан бай, физик я ҡ тан көслө була. И.Ғәләүдинов. Ниге ҙ ләне- ше А ҡ ыл өйрәтеү Ышанды- рыу Аңлатыу Шәхесте рух юғарылы- ғына күтәреү Ата-әсә менән бәйләнеш булдырыу үрнәк күрһәтеү Хискә тә ҫ ьир итеү
4 Белемле, а ҡ ыллы кешеләргә я ҡ шылы ҡ ҡ ылып һү ҙҙ әрен тыңла ; ғилемдәрен, һөнәр ҙ әрен өйрәнеп ғәмәлгә ашыр. Мәхмүт Ҡ ашғари. Ма ҡ саты Белем биреү Тәрбиә биреү ү ҫ тереү
5 Киң күңелең, рухың бөркөткә тиң, Моңоң тәрән һинең, баш ҡ ортом. Хөсөн Назар. Киң күңелең, рухың бөркөткә тиң, Моңоң тәрән һинең, баш ҡ ортом. Хөсөн Назар. Бурыстары Күп милләтле мөхиттә туған телгә һөйөү тәрбиәләү Рухи, әхла ҡ лы шәхес тәрбиәләү ҙ ең йөкмәткеһен ү ҙ ләштереү, һө ҙ өмтәләрен билдәләү
6 Күмәкләгән – яу ҡ айтарған. Мә ҡ әл. принциптары Физик я ҡ тан камил һәм ү ҫ ешкән шәхес тәрбиәләү Баш ҡ а милләт тәжрибәһенә таянырға Халы ҡ ты у ҡ ытыусы булырға өйрәтеү Эске донъяңды байытыу ө ҫ төндә арымай- талмай эшләргә һәр эште һө ҙ өмтәле эшләргә Бала са ҡ тан ва ҡ ытты дөрө ҫ ҡ улланырға өйрөтеү
7 Тәрбиә- ул бумеранг. Мостай Кәрим. технология Уйын технологияһы Штейнберг төйөндәре ( төйөндәр менән схема ) Адаптив система (авт. А.С. Границкая) РКМПЧП (авт.- Дженни Стилл, ЧарлзТепл һ.б. ) Проблемалы у ҡ ытыу алымы ү ҫ тереү системаһы (Л.В.Занков, Д.Б.Эльконин- В.В. Давыдов)
8 Занков һәм уның хе ҙ мәткәр ҙ әре « У ҡ ытыусы һәр дәрестә у ҡ ыусылар ҙ ы дөйөм ү ҫ тереү ҙ е ма ҡ сат итеп ҡ уйырға тейеш » тип и ҫ әпләй. Дәрестә балалар кү ҙ әтәләр, сағыштыралар, төркөмләй ҙ әр, анализ яһай ҙ ар. Проблемалы у ҡ ытыу технологияһы Проблемалы у ҡ ытыу мәсьәләһен Америка методисы Дж. Дьюге күтәргән. Проблемалы у ҡ ытыу у ҡ ыусының уйлау эшмәкәрлеген, донъяға ҡ арашын активлаштыра. Проблемалы һорау ҙ ың ү ҙ ендә үк ҡ аршылы ҡ ятырға тейеш. Яуаптар ҙ а төрлө булыуы мөмкин, сөнки һәр кем ү ҙ енсә ха ҡ лы. Проблемалы һорау ҙ ар ә ҙ әби ә ҫ әр ҙ е өйрәнгәндә, анализлағанда у ҡ ыусылар ҙ ы әү ҙ емлерәм ҡ атнашырға, улар ҙ ы ү ҙ аллы фекерләргә өйрәтә. Проблемалы ситуациялар тыу ҙ ырыу алымдары бик күп төрлө булыуы мөмкин : 1) у ҡ ыусылар ҙ а ҡ апма- ҡ аршылы ҡҡ а килтереү хәле, уны хәл итеү ысулын ү ҙҙ әренә табырға тә ҡ дим итеү ( тtманы билдәләү, ҡ ағи ҙ ә сығарыу ); 2) бер үк мәсьәләгә төрлө ҡ араштар ҙ ы асып биреү ( дәрес- хөкөм, дәрес- э ҙ ләеү һ.б. ); 3) у ҡ ыусыларға күренеште төрлө позициялар ҙ ан ҡ арарға тә ҡ дим итеү (командир, юрист, педогог һ.б. ); 4) у ҡ ыусылар ҙ ы са ғ ыштырыу ҙ ар, д ө й ө мл ә штере ү ҙ ә р, ситуациянан һ ы ғ ымталар эшл ә рг ә й ү н ә лте ү ( тап ҡ ырлы ҡ ты - м ә ҡ ә лд ә р, зир ә клекте - та ҡ ма ҡ, ә йтемд ә р аша ). Япра ҡ тар ҡ ойолалар һ ары у ң ыш йыябы ҙ мул
9 4) у ҡ ыусылар ҙ ы сағыштырыу ҙ ар, дөйөмләштереү ҙ әр, ситуациянан һығымталар эшләргә йүнәлтеү ( тап ҡ ырл ҡ 7ты- мә ҡ әлдәр, зирәклекте- та ҡ ма ҡ, әйтемдәр аша ); 4) у ҡ ыусылар ҙ ы сағыштырыу ҙ ар, дөйөмләштереү ҙ әр, ситуациянан һығымталар эшләргә йүнәлтеү ( тап ҡ ырл ҡ 7ты- мә ҡ әлдәр, зирәклекте- та ҡ ма ҡ, әйтемдәр аша );
11 =Штейнберг төйөндәре. Штейнберг төйөндәре бигерәк тә ә ҙ әбиәт дәрестәрендә ҡ улланыу отошло. ә ҙ иптең тормошо, ижады менән таныш ҡ ан са ҡ та у ҡ ыусыларға күп материалды схема һәм төйөндәр яр ҙ амында и ҫ тә ҡ алдырыу өсөн уңайлы алым. Был технология балалар ҙ а ү ҙ аллылы ҡ ты ү ҫ терә, материалдың конкрет урындарын билдәләргә өйрәтә. исем һан Һү ҙ төркөмдәре ҡ ылым сифат
12 = Уйын педогогик технологиялары. Тел һәм ә ҙ әбиәт дәрестәрен халы ҡ педогогикаһына таянып үткәргәндә уйын педогогик технологияһы у ҡ ыусылар ҙ а у ҡ ыу эшмәкәрлегенә теләк уята, стимуллаштырыу сараһы булып хе ҙ мәт итә. Дәрестә уйын алымдарын һәм ситуацияларын ғәмәлгә ашырыу ошондай төп йүнәлештәр буйынса бара: 1)дидактик материа у ҡ ыусылар алдына уйын мәсьәлһе формаһында ҡ уйыла; 2) у ҡ ыусыларғың у ҡ ыу эшмәкәрлеге уйын ҡ ағи ҙ әләренә буйһона ; 3) дәрес материалы уйын сараһы сифатында фай ҙ аланыла; 4) у ҡ ыу эшмәкәрлегенә ярыш элементы индерелә ; 5) дәрес ма ҡ сатының уңышлылығы уйын һө ҙ өмтәһе менән бәйләнә; ( Тел һәм ә ҙ әбиәт дәрестәрендә « Бәхетле осра ҡ », « Көсһө ҙ звено » һ.б. уйындар үткәрелә ).
Еще похожие презентации в нашем архиве:
© 2017 MyShared Inc.
All rights reserved.


text:
Дәүләт хеҙмәте һәм идара итеү академияһы 22 апрелдә Асыҡ ишектәр көнө үткәрә
22 апрелдә Башҡортостан Республикаһы Президенты ҡарамағындағы Башҡортостан дәүләт хеҙмәте һәм идара итеү академияһы Асыҡ ишектәр көнө үткәрә.
Магистратураға уҡырға инергә теләүселәр – «Дәүләт һәм муниципаль идара итеү», «Менеджмент», «Иҡтисад» йүнәлештәре тураһында, ә бакалавриатҡа теләгәндәр «Дәүләт һәм муниципаль идара итеү», «Документтар һәм архив менән эшләү», «Менеджмент», «Политология», «Психология», «Иҡтисад», «Юриспруденция» белгеслектәре тураһында мәғлүмәт ала аласаҡ.
Башҡортостан дәүләт хеҙмәте һәм идара итеү академияһында билдәләүҙәренсә, был абитуриенттар, студенттар һәм сығарылыш уҡыусылары менән быйылғы йылдағы икенсе осрашыу. Февралдә академия ошондай бер нисә сара үткәргәйне инде, әммә ҡыҙыҡһыныу артыуы һәм абитуриенттар менән ата-әсәләрҙең һорауы буйынса юғары уҡыу йорто апрелдә тағы ла ҡунаҡтар саҡыра.
Абитуриенттар факультет декандары, кафедра мөдирҙәре менән аралаша, бакалавр һәм магистрлыҡ программалары менән таныша, уҡырға инеүгә бәйле һорауҙары буйынса консультация ала аласаҡ.
Башлана – сәғәт 11-ҙә.


text:
II Рәсәй-Германия фәнни форумында ҡатнашыусылар Башҡорт дәүләт аграр университетында йыйыла
Башҡорт дәүләт аграр университетында кесаҙна, 14 июндә, Рәсәй һәм Германия йәш ғалимдарының II халыҡ-ара конференцияһы асыла.
Уның сиктәрендә тикшеренеүселәр һәм ғалимдар Рәсәй менән Германияның фәнни хеҙмәттәшлеге өлкәһендәге иң яҡшы ғилми һәм методик ҡаҙаныштарҙы тикшерәсәк, был өлкәләге һөҙөмтәләр, проблемалар һәм мөмкинлектәр буйынса фекер алышасаҡ. Атап әйткәндә, ике илдең берлектәге проекттары тураһында (шул иҫәптән, ведомство программалары сиктәрендә, хеҙмәттәшлек тураһындағы килешеүҙәр, Tempus, Erasmus Mundus Programme) һөйләшеү көтөлә.
Конференция программаһында немец ғалимдары, РФ һәм БР Ауыл хужалығы министрлыҡтары, БР Урман хужалығы министрлығы, БР Тәбиғәттән файҙаланыу һәм экология министрлығы вәкилдәре ҡатнашлығындағы ултырыштар, түңәрәк өҫтәлдәр, шулай уҡ «Шүлгәнташ» дәүләт тәбиғәт ҡурсаулығына фәнни экскурсия ҡаралған.


text:
«Баш ҡаланы республика балаларына бүләк итәйек» сираттағы акцияһы иғлан ителде
Ҡала үҫеше йәмәғәт фонды дүртенсе тапҡыр «Баш ҡаланы республика балаларына бүләк итәйек» акцияһын үткәрә. Унда 20-гә тиклем кешенән торған командаларға тупланып, етенән 17 йәшкә тиклемге балалар ҡатнаша ала. Республика балалары файҙалы эш башҡарып, уның хаҡында Фонд хеҙмәткәрҙәренә хат яҙырға тейеш.
— Акцияла ҡатнашыу балаларға изге эштәр башҡарып, йәмғиәткә файҙа килтереүҙәрен күрергә һәм аңларға мөмкинлек бирәсәк, — тип иҫәпләй ойошма директоры урынбаҫары Илья Родионов. – Балаларҙың үҙҙәре йәшәгән ҡала, район, урам тормошонда һәм үҫешендә әүҙем ҡатнашырға теләүе, яҡшы эштәр башҡарыуға ынтылышы, шулай уҡ командала эшләргә өйрәнеүе — проекттың төп һөҙөмтәһе.
Тормошҡа ашырылған изге эштәре һәм файҙалы фекерҙәре өсөн лайыҡлы үҫмерҙәр грамоталар һәм иҫтәлекле бүләктәр менән наградланасаҡ. Өфөнөң иҫтәлекле урындарын ҡарау, экскурсоводтарҙың матур хикәйәләрен тыңлау һәм сюрприздар акцияла еңеүселәргә төп бүләк буласаҡ.
Фондтан асыҡлауҙарынса, 25 апрелдән 15 майға тиклемге осорҙа 1500 бала бүләкләнәсәк.
Башҡарылған эштәр йомғаҡтары менән отчеттарҙы 20 апрелгә тиклем 450009, Өфө, Комсомол урамы, 35 адресы буйынса Ҡала үҫеше йәмәғәт фондына ебәрергә кәрәк. Тулыраҡ мәғлүмәт http://www.fondufa.ru/ сайтында.


text:
Социаль һәм хоҡуҡ мәсьәләләре хакимиәт башлыҡтарының иғтибар үҙәгендә
Өфөлә республика ҡала һәм район хакимиәттәре башлыҡтарының семинары дауам итә. Бөгөн, семинарҙың дүртенсе эш көнөндә, социаль һәм хоҡуҡи мәсьәләләр блоктары ҡараласаҡ. БР Хөкүмәте Премьер-министры урынбаҫары, хеҙмәт һәм халыҡты социаль яҡлау министры Фидус Ямалетдинов муниципалитеттар башлыҡтарына төбәк һәм урындағы кимәлдәрҙә социаль мәсьәләләрҙе хәл итеү алгоритмы хаҡында һөйләйәсәк.
Пенсия страховкаһы, социаль партнерлыҡ темаларына сығыштар планлаштырылған.
Быйыл июндә Бөтә донъя башҡорттары ҡоролтайын үткәреүгә әҙерлек буйынса төп бурыстар тураһында БР Хөкүмәте Премьер-министры урынбаҫары, мәҙәниәт һәм милли сәйәсәт министры Илдус Илешев һөйләйәсәк. Вице-премьер шулай уҡ муниципаль киң мәғлүмәт саралары эшмәкәрлегенә анализ яһаясаҡ.
Мәғариф министры Зиннәт Аллаяров хакимиәт башлыҡтарына “Беҙҙең яңы мәктәп” Президент инициативаһын тормошҡа ашырыу сиктәрендә хәҙерге заман муниципаль белем биреү моделе тураһында һөйләйәсәк.
Хоҡуҡ блогы именлек һәм прокуратура, Эске эштәр министрлығы һәм Ғәҙәттән тыш хәлдәр министрлығы органдары менән үҙ-ара эш итеү мәсьәләләренә арналасаҡ. Ведомство-ара йәмәғәт именлеге Советы секретары Александр Шабрин терроризмды һәм экстремизмды иҫкәртеүҙә, наркоманияның таралыуына ҡаршы тороуҙа урындағы үҙидара органдарының роле тураһында хәбәр итәсәк. Хакимиәт башлыҡтары алдында төбәктең көс структуралары етәкселәренең дә сығыш яһауы көтөлә.


text:
Хәрби комиссариаттың ҡабул итеү бүлмәһендә бөтә һорауҙарға яуап бирәләр
Хәрби хеҙмәткә саҡырыу һәр йәш кешенең тормошонда мөһим ваҡиғаларҙың береһе һәм ул, билдәле, күп һорауҙар тыуҙыра, ә уларға квалификациялы яуаптарҙы Башҡортостан Республикаһы хәрби комиссариатының йәмәғәт ҡабул итеү бүлмәһендә алырға мөмкин.
Ҡабул итеү бүлмәһе мөдире Зифа Мәғәфүрова, саҡырыу кампанияһы башланыу менән уға көн һайын саҡырыу һәм хәрби хеҙмәтте үтеү мәсьәләләре буйынса бер нисә тиҫтә кеше мөрәжәғәт итә, ти. Уның һүҙҙәренә ҡарағанда, хәрби хеҙмәт нескәлектәре менән буласаҡ һалдаттарҙан бигерәк уларҙың ата-әсәләре ҡыҙыҡһына.
Телефон бында һары таңдан алып ҡара кискә тиклем өҙлөкһөҙ тиерлек шылтырай. Башҡортостан ҡалаларынан һәм райондарынан һалдаттарҙың республика йыйылма пунктына килә алмаған ата-әсәләре мөрәжәғәт итә, улар улдарының ниндәй ғәскәрҙәрҙә хеҙмәт итәсәге хаҡында ентекле мәғлүмәт алырға, уларҙың ҡайҙалығын һәм адрестарын белергә теләй.
Башҡортостан Республикаһы хәрби комиссариатының йәмәғәт ҡабул итеү бүлмәһе түбәндәге адрес буйынса урынлашҡан: Өфө, Революцион урамы, 156, "Владивосток урамы" транспорт туҡталышы. Телефон — (347)228-02-92. Хәрби хеҙмәткә саҡырыу осоронда граждандар көн һайын сәғәт 9-ҙан 19 сәғәткә тиклем ҡабул ителә.


text:
Өфөгә Бөтә Рәсәй йәштәр этнофестивалендә ҡатнашыусылар килә
Кесе йома, 6 декабрҙә, Башҡорт дәүләт педагогия университетында Бөтә Рәсәй йәштәр фестивале асыла. Халыҡ-ара Мифтахетдин Аҡмулла көндәре сиктәрендә ул тәүгә үтәсәк. Сарала ҡатнашыу өсөн Өфөгә Горно-Алтайск, Екатеринбург, Яр Саллы һәм илдең башҡа ҡалаларынан ижади йәштәр киләсәк. Конкурста шулай уҡ Өфөнөң юғары уҡыу йорттары студенттары әүҙем ҡатнашасаҡ.
Бәйге вокал, инструменталь жанр, хореография, фольклор ансамбль, мода театры номинациялары буйынса үткәрелә. Сығыштарға ижади интеллигенция, муниципаль власть органдары вәкилдәре, билдәле педагогтар, филология һәм сәнғәт өлкәһе белгестәренән торған компетентлы жюри баһа бирәсәк.
Халыҡ-ара бәйләнештәрҙе һәм хеҙмәттәшлекте нығытыу, милли телдәрҙе һәм мәҙәниәттәрҙе һаҡлау һәм үҫтереү, төрлө милли мәҙәниәттәрҙе берләштереүҙе пропагандалау, халыҡтар дуҫлығын нығытыу, тәжрибә уртаҡлашыу, коллективтар һәм уларҙың етәкселәре араһында ижади бәйләнештәр булдырыу сараның төп маҡсаты булып тора, тип хәбәр иттеләр университеттың матбуғат үҙәгенән.
6 декабрҙә – һайлап алыу туры, 7 декабрҙә гала-концерт һәм еңеүселәрҙе тәбрикләү тантанаһы үтә.


text:
Өфө уҡыусылары 435 ағасты һаҡлап ҡалды
«Ҡағыҙға – икенсе ғүмер!» акцияһының сираттағы этабы барышында Өфөнөң Киров районы мәктәп уҡыусылары 31 тоннанан ашыу макулатура йыйҙы.
Иҫегеҙгә төшөрәбеҙ, акция Башҡортостандың баш ҡалаһында үткән йылдың ноябрендә башланғайны.
«Тәбиғәт» дәүләт унитар предприятиеһының инженер-экологы Альбина Шәмсетдинова һүҙҙәренсә, акцияның төп үҙенсәлеге макулатура йыйыуҙа, йыйылған сеймалды мәктәптәрҙән «Тәбиғәт» махсус автомобиле – экомобиль үҙе килеп ала. Бынан тыш, ҡала мәктәптәрендә был темаға листовкалар таратыла, шулай уҡ экология дәрестәре үткәрелә.
— «Ҡағыҙға – икенсе ғүмер!» акцияһының төп маҡсаты — балаларға бындай сеймалды рациональ файҙаланыу һәм ҡайтанан эшкәртеү кәрәклеген күрһәтеү, ҡаланы таҙартыу эшмәкәрлегенә уҡыусыларҙы йәлеп итеү, — тине Альбина Шәмсетдинова.
Әйткәндәй, бер тонна ҡағыҙ дүрт кубометр самаһы ағасты, икенсе төрлө әйткәндә, биш ҙур ағасты һаҡлап ҡала.
Шулай итеп, Өфөнөң биш районы (Октябрь, Ленин, Дим, Совет һәм Киров) буйынса «Ҡағыҙға – икенсе ғүмер!» акцияһының дөйөм һөҙөмтәһе киләһесә: 87,4 тонна йыйылған макулатура, был 435 ағасҡа тиң.
Тәбиғәтте һаҡлау акцияһының киләһе этабы Өфөнөң Калинин һәм Орджоникидзе райондарында дауам итәсәк.


text:
Өфө эшҡыуарҙары өсөн июндә дүрт бушлай консультация ойоштороласаҡ
Өфө эшҡыуарҙары берләшмәһенең йәмәғәт ҡабул итеү бүлмәһендә июнь айында бәләкәй һәм урта эшҡыуарлыҡ субъекттары эшмәкәрлеге мәсьәләләре буйынса дүрт бушлай консультация үткәреләсәк.
Мәҫәлән, 2 июндә «Бәләкәй һәм урта бизнесҡа дәүләт ярҙамы төрҙәре» темаһына консультацияны БР Микрофинанслау үҙәгенең финанслау һәм инвестициялар бүлеге начальнигы Алексей Самойлович үткәрә.
9 июндә «Яңы эште нисек асырға» темаһына Өфө эшҡыуарҙары берләшмәһе директоры Вероника Воронина консультация үткәрәсәк.
16 июндә «Бәләкәй һәм урта бизнес предприятиелары хеҙмәткәрҙәре һанын оптималләштереү» темаһына «БизнесЯрҙам» яуаплылығы сикләнгән йәмғиәтенең кадрҙар хеҙмәте етәксеһе Ирина Васильцова мәғлүмәт бирәсәк.
23 июндә бәләкәй бизнес субъекттарына һалым һалыу үҙенсәлектәре тураһында («КонсультантПлюс» белешмә-хоҡуҡ системаларын файҙаланып) «Респект» Хоҡуҡ компанияһының «Ҡыҙыу линия» хеҙмәте етәксеһе Ирина Гаврилова һөйләйәсәк.
Консультациялар 241-47-44 телефоны аша алдан яҙылыу буйынса 16 сәғәттән 18 сәғәткә тиклем үткәрелә. Офистың адресы: Өфө, СССР-ҙың 50 йыллығы урамы, 48/1.


text:
Фото:
Шәкәр сөгөлдөрөнөң уңышы гектарынан 74 центнерҙан ашмай
Фото:
Республика аграрийҙарына ике техник культураны – шәкәр сөгөлдөрөн һәм көнбағышты йыйып алырға ҡалды. Ҡоролоҡ арҡаһында ҡалған наҡыҫ ҡына уңыш йыйып алынды ла инде.
— Шәрбәт тамыраҙыҡтар планлаштырылған майҙандың 9 процентынан ҡаҙып алынды, — тине БР Ауыл хужалығы министрлығының прогрессив үҫемлекселек технологиялары бүлегенең баш агрономы Таһирйән Мөхәмәтзиев. — Ләкин уңыш ауыл халҡын ҡыуандырмай. Һәр гектарҙан бөгөн ни бары 74 центнер шәкәр сөгөлдөрө алабыҙ. Сағыштырыу өсөн — былтыр хатта ҡоролоҡто иҫәпкә алып гектарынан 219 центнер уңыш йыйып алғайныҡ.
Башҡортостанда был техник культура бөтәһе 68 мең гектар майҙанда сәселгәйне. Быйылғы эҫе ҡоро йәйҙә сәсеүлектәрҙең һәләк булыуын иҫәпкә алып, 41571 гектар ерҙән генә уңыш йыйырға ҡалды. БР Ауыл хужалығы министрлығы мәғлүмәттәренә ярашлы, 26213 тонна тамыраҙыҡ ҡаҙып алынған. Белгестәр күҙаллауынса, был культуранан уңыш 450 мең тонна самаһы тәшкил итәсәк.


text:
Нуриман районында етем балалар фатирҙарҙан асҡыстар алды
Нуриман районында ата-әсә ҡарауынан мәхрүм ҡалған һәм етем балаларға фатирҙарҙан асҡыстар тапшырылды. Павловка, Никольское, Яңы Бүрес, Саруа, Бәрйәү ауылдарынан ҡыҙҙар һәм егеттәр торлаҡҡа эйә булды.
Туғыҙ етем бала фатирҙарҙы Павловка ауылында төҙөлгән яңы социаль йорттан алһа, өс фатир икенсел торлаҡ баҙарында һатып алынған.
Был мөһим ваҡиға менән йәштәрҙе район хакимиәте башлығы Азамат Носратуллин ҡотланы. Уның һүҙҙәренсә, етем балаларҙың торлаҡ хоҡуҡтарын яҡлау өкәһендәге ҡануниәт йылдан йыл камиллаша бара, уларға торлаҡ һатып алыу өсөн средстволар күләме арта. 2011 йылда Нуриман районына республика бюджетынан ике миллион һумдан ашыу аҡса бүленгән, уларға етем балалар өсөн дүрт фатир һатып алынған. 2012 йылда республика һәм федераль бюджеттарҙан туғыҙ миллион һумдан ашыу аҡса бүленгән, уларға 12 фатир һатып алынған.


text:
Александр Григорьев «Башҡортостан Республикаһындағы фиҙаҡәр хеҙмәте өсөн» отличие билдәһенә лайыҡ булды
Башҡортостан Президенты Указы менән БР Хөкүмәт Аппараты етәксеһе урынбаҫары Александр Григорьев «Башҡортостан Республикаһындағы фиҙаҡәр хеҙмәте өсөн» отличие билдәһе менән наградланды.
Александр Григорьев Өфөлә тыуған. 9 сентябрҙә уға 60 йәш тула. Өфө нефть институтын тамамлағандан һуң, 2-се Өфө йылылыҡ-электр үҙәге электромонтерынан башлап Өфөнөң Октябрь районы башҡарма комитеты рәйесе урынбаҫарына тиклем хеҙмәт юлын үтә.
Төрлө йылдарҙа БАССР Министрҙар Советының ойоштороу бүлеге мөдире урынбаҫары, БР Министрҙар Кабинетының эштәр менән идара итеүсеһе урынбаҫары булып эшләй.
2002 йылдан БР Министрҙар Кабинеты Аппараты етәксеһе урынбаҫары, БР Хөкүмәт Аппараты етәксеһе урынбаҫары вазифаһын башҡара.
Башҡортостан Республикаһының Почет грамотаһы һәм «Бөтә Рәсәй халыҡ иҫәбен алыуҙа әүҙем ҡатнашҡаны өсөн» билдәһе менән наградланған.


text:
Өфөлә автомобилде 50 һумға йыуырға мөмкин
Өфөлә автомобиль хужалары машинаһын 50 һумға ғына йыуа ала. «Таҙа ҡала» экологик акцияһы сиктәрендә уларға ошондай мөмкинлек бирелә, тип хәбәр иттеләр ҡала хакимиәтенең мәғлүмәт-аналитика бүлегенән. Был акция 30 апрелгә тиклем дауам итәсәк.
— Яҙғы юл өҙөклөгө осоронда автоһәүәҫкәрҙәр өсөн автомобилде таҙа тотоу һәм ҡалалағы машина йыуыу пункттарына сират тороу кеүек етди проблемалар тыуа. Өфө водителдәренә был мәсьәләне хәл итергә ярҙам итеү маҡсатынан, баш ҡаланың 11 машина йыйыу үҙәгендә сиратһыҙ тиҙ арала автомобиль кузовынан бысраҡты һыу менән сайып төшөрөү ойошторолдо, был хеҙмәттең хаҡы — 50 һум, — тип билдәләнеләр мэрияла.
Акцияла ҡатнашыусы ойошмалар тураһында (347) 276-99-11 телефоны аша мәғлүмәт алырға мөмкин.


text:
Бараба
Бараба (урыҫ. обыкновенная сойка; йәки кареза; лат. Garrulus glandarius) — барабалар ырыуындағы, ҡоҙғондар ғәиләһендәге, турғай һымаҡтар отрядындағы ҡош.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Ҙурлығы күгәрсендәй. Өҙлөкһкҙ ағастан ергә, ерҙән кире ағасҡа һикергеләп йөрөй. Ғәҙәттә тупланып йөрөйҙәр. Дөйөм төҫө ерәнһыу һоро. Башында сыбар бүрке бар. Ҡанаттары, ҡойроғо ҡара. Ҡойроҡ төбөндә, ҡанаттарында аҡ таптар бар. Ҡанаттары бөгөлгән урында ҡара арҡыры һыҙатлы ялтырауыҡлы күк тап була. Ҡыжҡылдаҡтан төҫө һәм ҙурлығы менән айырыла. Тауышы тупаҫ: «ҡжжжжҡ- ҡжжжжҡ»
Тереклек итеүе[үҙгәртергә | вики-тексты үҙгәртергә]
Урмандарҙа йәшәй. Киң генә таралған ултыраҡ ҡош. Ағас баштарында оялай. Бөжәктәрҙе ҡырып, файҙа килтерһә, ҡош ояларын туҙҙырып зыян итә.
Туҡланыуы һәм үрсеүе[үҙгәртергә | вики-тексты үҙгәртергә]
Ҡарағай һәм шыршы орлоҡтары, сәтләүек, бөжәктәр, ваҡ ҡоштарҙың балаларын ашай. Көрән генә таплы 5-7 йомортҡа һала.
Диалекттарҙа[үҙгәртергә | вики-тексты үҙгәртергә]
Диалекттарҙа шундай вариантарры бар: Урман һайҫҡаны, суҡтурғай.
Иҫкәрмәләр[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
Э. Ф. Ишбирҙин. Башҡортостан ҡоштары.Өфө-1986й. 69-сы бит.
Һылтанмалар[үҙгәртергә | вики-тексты үҙгәртергә]
- Позвоночные животные России: Сойка
- Статья о сойке на floranimal.ru
- Статья о сойке на сайте «Птицы Средней Сибири»


text:
Республика йортонда Башҡортостандың дәүләт наградаларын тапшырҙыларФото: Андрей Старостин
Республика йортонда Башҡортостандың дәүләт наградаларын тапшырҙылар
Республика йортонда Башҡортостандың дәүләт наградаларын тапшырҙыларФото: Андрей Старостин
ӨФӨ, 2015 йыл, 12 март. /«Башинформ» мәғлүмәт агентлығы, Ольга Мортазина/.
Кесаҙна көндө Республика йортонда Башҡортостандың дәүләт наградаларын тапшырыу тантанаһы үтте. Тантананы төбәк Башлығы Хакимиәте етәксеһе Сергей Молчанов алып барҙы. Ул Рөстәм Хәмитов исеменән бүләкләнеүселәргә намыҫлы хеҙмәттәре, республика һәм ил үҫешенә ҙур өлөш индергәндәре өсөн рәхмәт белдерҙе.
— Төрлө өлкәләрҙә, тармаҡтарҙа эшләүегеҙгә ҡарамаҫтан, һеҙгә уртаҡ һыҙаттар хас. Һеҙҙе юғары профессионаллек, яуаплылыҡ, һөнәргә тоғролоҡ, ватансылыҡ кеүек сифаттар берләштерә, — тине Сергей Молчанов. — Уҙған йыл йомғаҡтары буйынса барлыҡ социаль-иҡтисади күрһәткестәр буйынса яҡшы һөҙөмтәләргә өлгәшелгән. Тап һеҙҙең хеҙмәтегеҙ арҡаһында беҙ ошо күрһәткестәргә ирештек, — тип һыҙыҡ өҫтөнә алды Башҡортостан Башлығы Хакимиәте етәксеһе.
Бөгөн төрлө тармаҡта эшләүсе 45 хеҙмәт алдынғыһы бүләкләнде. Улар араһында депутаттар һәм чиновниктар, ветеринарҙар һәм малсылар, табиптар һәм слесарҙар, музыка мәктәптәре уҡытыусылары һәм музей хеҙмәткәрҙәре, урмансылар һәм сауҙа өлкәһендә эшләүселәр, китапханасылар һәм журналистар бар.
«Урал сасси» гәзитенең баш мөхәррире Юрий Михайловҡа, «Өмөт» гәзитенең хаттар бүлеге мөдире Гөлара Арыҫлановаға, «Тамыр» телеканалы комментаторы Гөлфиә Раяноваға «Башҡортостан Республикаһының атҡаҙанған матбуғат һәм киң мәғлүмәт саралары хеҙмәткәре» исеме бирелде.


text:
Рәсәйҙең төп Яңы йыл шыршыһына Башҡортостандан 115 бала барасаҡ
Кремлдә үтәсәк дөйөм Рәсәй Яңы йыл шыршыһында Башҡортостандан 115 бала ҡатнашасаҡ. Балалар Мәскәүгә самолет менән 25 декабрҙә оса. Баш ҡалала улар өс көн була.
— Балалар менән ҡуша 29 өлкән кеше бара. Улар араһында Эске эштәр министрлығы хеҙмәткәрҙәре, табиптар, педагогтар, өҫтәмә белем биреү учреждениелары етәкселәре бар, — тип хәбәр итте БР Мәғариф министрлығының бүлек начальнигы Мәрүә Ғилметдинова.
Йола булараҡ, Кремлдәге кисәгә уҡыуҙа «бишле» билдәләренә генә өлгәшкән, олимпиадаларҙа, ижади конкурстарҙа, спорт ярыштарында еңеү яулаған балалар, шулай уҡ хеҙмәт бурысын үтәгәндә һәләк булған хәрби хеҙмәткәрҙәрҙең ғаиләләренән балалар ҡатнаша.
Мәрүә Ғилметдинова һүҙҙәренсә, Башҡортостандан балаларҙың Мәскәүгә сәфәре өс көнгә иҫәпләнгән. «Әйтеп биргеһеҙ матурлыҡ» тамашаһынан тыш, балалар өсөн экскурсиялар ҡаралған.
Кремль һарайында илдең төрлө төбәктәренән 5 меңдән ашыу бала йыйыласаҡ. 8-14 йәштәрҙәге балаларҙы музыкаль спектакль, бейеү-уйын программаһы, төрлө конкурстар көтә. Яңы йыл байрамы 26 декабрҙә үтә.


text:
Һуҡыр сысҡан
Һуҡыр сысҡан (лат. Talpa europaea) — Soricomorpha отряды һөтимәрҙәр ғаиләһендәге кимереүсе хайуан. Евразияла (63° төньяҡ киңлеккә тиклем), Төньяҡ Америкала (Канаданың көньяғынан төньяҡ Мексикаға тиклем) киң таралған. Ғәҙәттә, һуҡыр сысҡан ғаиләһе бер тирәлә йәшәй. Ә йырғысланған ерҙәре уларҙың йәшәү өңө генә түгел, һунар биләмәһе лә. Береһенең генә лә биләмәһе йөҙәр метрға етә.
Тышҡы ҡиәфәте[үҙгәртергә | вики-тексты үҙгәртергә]
Бөжәктәр ашаусы ваҡ һәм эре һуҡыр сысҡандың оҙонлоғо — 5 см-ҙан алып 20-гәсә. Ауырлығы иһә — 90-170 грамм. Тиреһенең бик үҙенсәлекле: йөнө бер яҡҡа ғына ятмаған, тура үҫкән. Был инде уға үҙе ҡаҙған ер аҫты юлдары буйлап алға ла, артҡа ла берҙәй хәрәкәт итеү мөмкинлеге бирә. Йәғни, ҡайһы яҡҡа хәрәкәт итеүенә ҡарап, уның йөнө шул яҡҡа табан ята. Был йәнлектең тәпәйҙәре көрәк һымыҡ киң һәм ҡыҫҡа, шулай ҙа бик көслө. Тырнаҡтары эре. Тәпейҙәренең алғылары арттағыларына ҡарағанда ла көслөрәк. Алғы тәпәйҙәренең табаны өҫкә ҡарап тора, тырнаҡтары осло. Тиреһенең йөнө ҡуйы, төҫө ҡуйы ҡара йәки ҡуйы һоро төҫтә. Күпме генә ер аҫтында йөрөмәһен, ул таҙа, йылҡылдап тора. Ҡойроғо ҡыҫҡа. Башы ҙур түгел оҙонса, Оҙонса танауы һәм хәрәкәтсән мороно бар. Йелкәһе һиҙелмәй. Ҡолағы бик бәләкәй, һиҙелмәй. Һуҡыр сысҡандың исеменән үк уның яҡтылыҡты яратмағаны һиҙелә. Күреү һәләте үҫеш алмаған, шуға ҡайһы бер төрҙәрҙең күҙе тире менән ҡапланған. Еҫ һиҙеү һәм тойоу һәлете үҫешкән.
Баш һөйәге конус формаһында оҙонса. Бит осо һөйәге дуғаһы бик йоҡа. Тештәре 33-тән 44-кә тиклем. 7 муйын, 13—14 күкрәк, 5—6 бил, 5—6 һигеҙгүҙ, 8—27 ҡойроҡ умыртҡаһы бар. Ҡулбаш һөйәге киң һәм көслө. Был йәнлектәрҙең 20-гә яҡын төрө билдәле. Рәсәйҙә иһә өс төрлөһө йәшәй. Алтай, бәләкәй (малый) Кавказ. Ана шул 20 төр мәхлүктең ҡайһы берҙәренең күҙҙәре йоҡа ғына тире менән ҡапланған. Уларҙы, ысынлап та, һуҡыр тиһәң дә була. Ә беҙҙәгеләрҙең күҙҙәре бар, тик бәләкәй генә. Улар шулай уҡ яҡтылыҡтан ҡурҡа. Күҙҙәре ныҡлап күрмәгәс, аҙыҡты нисек табалар һуң? Был төр сысҡандарҙа тойомлау һәләте көслө.
Туҡланыуы[үҙгәртергә | вики-тексты үҙгәртергә]
Күпселек төрлө бөжәк, ҡусҡар, селәүсен менән туҡлана. Үҫемлектәр уларҙы бөтөнләй ашамай тиерлек. Бик һирәк кенә үлән һабағын, тамырҙарын ауыҙ итеүҙәре мөмкин. Ашауға талымһыҙ булыуҙары тештәренә лә бәйләнгән. Үҙҙәре бәләкәй генә булһа ла, тештәре бик үткер. 33—44-кә барып етә (теш һаны буйынса ла һуҡыр сысҡандың төрөн билдәләйҙәр).
Үрсеүе[үҙгәртергә | вики-тексты үҙгәртергә]
Һуҡыр сысҡан бер йәшлек сағында уҡ бала таба башлай. Инәләре 4—5 аҙна йөклө йөрөй. Ғаиләһе бер тирәлә йәшәһә лә, күпселектә улар яңғыҙ йәшәргә ярата. Туй ваҡытында бергә булалар. Был март-апрель айҙарына тура килә. Инә һуҡыр сысҡан йылына бер тапҡыр 4—5 бала таба.
Зыяны һәм файҙһы[үҙгәртергә | вики-тексты үҙгәртергә]
Был йәнлектең дошманы юҡ, тиһәң дә була. Ара-тирә ер өҫтөнә килеп сыҡҡандарында уларҙы төлкөләр, бесәйҙәр генә тотмаһа, әлбиттә. Кешеләрҙең биләмәһенә (баҡса, бесәнлек һәм башҡалар) эләккәндәренең дә ғүмере ҡыйылыуы бар/
Һуҡыр сысҡандарҙың файҙалы яғы ла бихисап. Улар ерҙе йырғыслап, берҙән, зыян килтерһә, икенсе яҡтан, уны өҫтәмә дымландырыуға (ҡыуыштарға һыу тула), йомшартыуға булышлыҡ итә. Шулай уҡ уларҙың, ер өсөн файҙалы булған ямғыр селәүсененән тыш, үҫемлектәр өсөн зыянлы төрлө ҡорттарҙың, ҡусҡарҙарҙың дошманы икәнен дә оноторға ярамай.
Ҡыҙыҡлы факттар[үҙгәртергә | вики-тексты үҙгәртергә]
- Бөйөк Британияла һуҡыр сысҡан аулаусы (кротолов) вазифаһы ла бар икән. Уның бар эше — һуҡыр сысҡан тотоу. Баҡһаң, мәхлүктәрҙең оя һәм һунар коридорҙарына яҙа баҫып, аттарҙың тояғы имгәнеүе, һыбайлының ҡолауы бар икән. Шулай уҡ футбол, гольф майҙандарын да күҙ ҡараһылай һаҡлай сысҡан аулаусылар.
Һылтанма[үҙгәртергә | вики-тексты үҙгәртергә]
- Семейство Кроты
- Кроты — Виды — Talpidae
- Күҙе һуҡыр, үҙе һуҡыр түгел. Рәлис УРАҘҒОЛОВ.«Башҡортостан» гәзите.


text:
Төбәктә 19 июндә һауа торошоноң боҙолоуы көтөлә – Ғәҙәттән тыш хәлдәр министрлығы
РФ Ғәҙәттән тыш хәлдәр министрлығының Башҡортостан Республикаһы буйынса баш идаралығы һауа шарттарының боҙолоу ихтималлығы тураһында хәбәр итә. Кесе йома, 19 июндә, республика буйынса урыны менән ҡойма яуын, йәшен, эре боҙ яуып үтеүе, елдең секундына 20-25 метрға тиклем көсәйеүе ихтимал. «Граждандарҙың һаҡлыҡ сараларын күреүҙәрен, электр тапшырыу линиялары һәм реклама таҡталары менән йәнәш тормаҫҡа тырышыуҙарын һорайбыҙ. Ҡала ситенә сығыуҙан сикләнеп тороғоҙ. Кәрәк булғанда тәҙрәгә, быяла ярсыҡтары осмаһын өсөн, пластырь йәбештерергә мөмкин», — тип кәңәш итттеләр Ғәҙәттән тыш хәлдәр министрлығының матбуғат хеҙмәтендә.


text:
Әсәлек капиталы 408960 һумға тиклем арттырыла
2013 йылдың 1 ғинуарынан әсәлек (ғаилә) капиталы 5,5 процентҡа – 408960 һумға тиклем индексацияланасаҡ. Пенсия фонды бюджетына уны түләүгә 200 миллиард һум аҡса һалынған.
Рәсәй Пенсия фондының БР буйынса бүлексәһе мәғлүмәттәре буйынса, тейешле закон тормошҡа ашырыла башлағандан бирле Башҡортостанда әсәлек (ғаилә) капиталына 145 мең сертификат тапшырылған, шул иҫәптән уларҙың 24 меңе быйыл бирелгән. Уның ярҙамында 72 меңдән ашыу ғаилә торлаҡ шарттарын яҡшыртҡан.


text:
Рөстәм Хәмитов Бала хоҡуҡтары буйынса вәкил Павел Астахов менән республикала балаларҙың хәлен тикшерҙеФото: Андрей Старостин
Рөстәм Хәмитов Бала хоҡуҡтары буйынса вәкил Павел Астахов менән республикала балаларҙың хәлен тикшерҙе
Рөстәм Хәмитов Бала хоҡуҡтары буйынса вәкил Павел Астахов менән республикала балаларҙың хәлен тикшерҙеФото: Андрей Старостин
Дүшәмбе, 25 ноябрҙә, Башҡортостан Президенты Рөстәм Хәмитов РФ Президенты ҡарамағындағы Бала хоҡуҡтары буйынса тулы хоҡуҡлы вәкил Павел Астахов менән осрашты.
Балалар омбудсмены Өфөгә РФ төбәктәрен тикшереү буйынса үҙ эш планына ярашлы килгән.
— Башҡортостан — беҙ комплекслы тикшереү үткәргән Рәсәй Федерацияһының 83-сө субъекты, — тине Павел Астахов. — Беҙ был тикшереүҙәрҙе 2010 йылдың февралендә башлағайныҡ, һәм 3,5 йыл эсендә бөтә субъекттар ҙа тиерлек тикшерелде. Бер ерҙә лә идеаль күренеш юҡ.
Президент менән әңгәмәлә Павел Астахов, республикала балалар йорттарын һәм уларҙа тәрбиәләнеүсе балалар һанын эҙмә-эҙ кәметеү бара, тип билдәләне.
— Йыл башында төбәктә балалар интернат учреждениеларына урынлаштырылған балалар һаны ҡапыл бер аҙ артһа ла (1,5 мең), хәҙер был һан 869-ға тиклем кәмене. Һеҙҙә йәшәгән халыҡ һанына ҡарап, һеҙҙең территория өсөн — был бик яҡшы күрһәткес, — тип иҫәпләй Бала хоҡуҡтары буйынса вәкил.
Рөстәм Хәмитов, киләһе йылда тағы ике балалар йортон — Дәүләкәндә һәм Өфөлә – ябырға планлаштырыла, тип билдәләне.
Был теманы дауам итеп, Павел Астахов, ҡалған балалар йорттары директорҙарына талап арттырыласаҡ, тип һыҙыҡ өҫтөнә алды.
Павел Астахов РФ Президентының етем һәм ата-әсә ҡарауынан мәхрүм ҡалған балаларға ярҙам итеү буйынса саралар тураһында Указын үтәүгә иғтибар йүнәлтте.
— Уның артынан Башҡортостан Республикаһында был указды үтәү генә түгел, уға өҫтәп бер нисә указ һәм закондар ҡабул ителде. Атап әйткәндә, инвалид балаларға һәм ата-әсә ҡарауынан мәхрүм ҡалған балаларға ярҙам буйынса саралар тураһында. Һеҙҙә тәрбиәгә бала алыусы ата-әсәләрҙе әҙерләү, балаларҙы ғаиләгә урынлаштырыу менән шөғөлләнгән 28 үҙәк төҙөлгән. Һөҙөмтәләр ҙә күҙгә күренерлек. Патронат һаҡланған төбәктәр бармаҡ менән генә һанарлыҡ, Башҡортостан улар иҫәбендә, — тине Павел Астахов.
Бала хоҡуҡтары буйынса вәкил етем балаларҙы торлаҡ менән тәьмин итеүгә лә ыңғай баһа бирҙе.
— Әгәр биш йыл элек 5, 10, иң яҡшы осраҡта 20 фатир бирелһә, быйыл инде балалар йорттарында тәрбиәләнеүселәргә 700-гә яҡын фатир бирелгән, — тигән һандар килтерҙе Павел Астахов.
Осрашыу барышында ҡуҙғатылған тағы бер мәсьәлә балаларҙың үҙ-үҙенә ҡул һалыуы буйынса хәүефле статистикаға ҡағылды.
— Беҙ был проблеманың ҡатмарлылығын аңлайбыҙ. Былтыр Республика клиник психотерапия үҙәге төҙөлдө, унда балаларға психологик ярҙам күрһәтелә. Беҙ өлкәндәр араһында ла, балалар араһында ла һандарҙың кәмеүен күрҙек. Ләкин беҙгә был үҙәктең ҡеүәтен арттырырға кәрәк. Психотерапия үҙәге үҙ эшен башлап ҡына тора. Проблеманы өйрәнергә кәрәк, — тине Рөстәм Хәмитов.
Президент, уҡытыусылар, педагогтар, психологтар араһында уҡытыуҙы иң элек ауыл райондарында үткәрергә кәрәк, тип иҫәпләй.
— 28 фажиғәле осраҡтан 21-е тап ауылда булған, — тип белдерҙе Рөстәм Хәмитов.
Балалар омбудсмены үҙ-үҙенә ҡул һалыуға нимә булышлыҡ итеүен аңлау өсөн етди, аналитик, фәнни нигеҙләнгән тикшереү үткәрергә тәҡдим итте.


text:
РФ Президентының Волга буйы федераль округындағы Тулы хоҡуҡлы вәкиле Михаил Бабич Өфөгә килде Фото: Андрей Старостин
РФ Президентының Волга буйы федераль округындағы Тулы хоҡуҡлы вәкиле Михаил Бабич Өфөгә килде
РФ Президентының Волга буйы федераль округындағы Тулы хоҡуҡлы вәкиле Михаил Бабич Өфөгә килде Фото: Андрей Старостин
27 мартта Өфөгә Рәсәй Президентының Волга буйы федераль округындағы Тулы хоҡуҡлы вәкиле Михаил Бабич килде. Аэропортта уны Башҡортостан Президенты Рөстәм Хәмитов ҡаршы алды, тип хәбәр иттеләр төбәк башлығының матбуғат хеҙмәтенән.
28 мартта Михаил Бабич Рәсәй Федерацияһы Президентының Волга буйы федераль округындағы Тулы хоҡуҡлы вәкиле ҡарамағындағы Совет ултырышын үткәрәсәк.


text:
Августа Өфөлә Нанотехнологиялар конгресы үтәсәк
23-25 августа Өфөлә Нанотехнологиялар конгресы үтәсәк. Конгресс сиктәрендә II махсуслаштырылған юғары технологиялар күргәҙмәһе, «Күләмле наноструктуралы материалдар: фәндән BNM инновацияларына-2011» өсөнсө халыҡ-ара симпозиумы, нанотехнологиялар үҫешенең төрлө йүнәлештәре буйынса түңәрәк өҫтәлдәр һәм секция ултырыштары ойоштороласаҡ.
Сараны ойоштороусылар – Башҡортостан Хөкүмәте, БР Сәнәғәт һәм инновацион сәйәсәт министрлығы, Сауҙа-сәнәғәт палатаһы, республика Фәндәр академияһы, Өфө дәүләт авиация техник университеты.
Конгресс эшендә донъяның төрлө илдәренән, шул иҫәптән Рәсәй, Украина, Германия, АҠШ, Япония, Ҡытай, Австрия, Төркиә, Көньяҡ Корея, Чехия, Иран, Бөйөк Британиянан алдынғы ғалим һәм белгестәр ҡатнашасаҡ. Нанотехнологиялар өлкәһендәге ҙур ғалимдарҙың сығыштары планлаштырыла. Был хаҡта БР Сәнәғәт һәм инновацион сәйәсәт министрлығы хәбәр итә.


text:
Азамат Илембәтов Салауат ҡалаһының сәнәғәт предприятиеларында булды
12 июлдә Башҡортостан Хөкүмәте Премьер-министры Азамат Илембәтов эш визиты менән Салауат ҡалаһында булды.
Уның сәфәре «Газпром нефтехим Салауат» асыҡ акционерҙар йәмғиәтенең сәнәғәт майҙансығына барыуҙан башланды. Премьер-министр нефть эшкәртеү һәм нефть химияһы производствоһы эштәре, компанияның өҫтөнлөклө инвестицион проекттарын тормошҡа ашырыу барышы менән танышты. Атап әйткәндә, ул висбрекинг ҡоролмаһы комплексын, нефтте тәүге эшкәртеү өсөн тәғәйенләнгән ЭЛОУ-АВТ-6 ҡоролмаһы һәм карбамид грануллау ҡоролмаһы төҙөлөш майҙансыҡтарын ҡараны.
— Предприятие үҫешә, һәм «Газпром»дың республика иҡтисадында әһәмиәтле роль уйнаған «Газпром нефтехим Салауат» асыҡ акционерҙар йәмғиәтен инвестициялауҙы дауам итеүе беҙҙең өсөн мөһим, — тине Азамат Илембәтов.
Ул шулай уҡ «Газпром нефтехим Салауат» асыҡ акционерҙар йәмғиәте нигеҙендә Бөтә Рәсәй газ химияһы үҙәген булдырыу перспективалары хаҡында хәбәр итте.
— Этап буйынса, эшкәртеү ҡеүәттәрен сафҡа индереүҙе, этилен етештереүҙең һәм артабанғы производство сылбырының артыуын иҫәпкә алып, беҙ был проектты тормошҡа ашырыуға яҡынлашабыҙ, — тине Премьер-министр.
«Гидромаш» предприятиеһында Азамат Илембәтов «Ростехнологии» дәүләт корпорацияһының Башҡортостандағы вәкиле Сергей Чечкин ҡатнашлығында кәңәшмә үткәрҙе. Етештереү эшмәкәрлеге һәм дәүләт заказдарының торошо мәсьәләләре ҡаралды.
«Салауатбыяла» асыҡ акционерҙар йәмғиәтендә Премьер-министр флоат-быяла етештереү буйынса цехта, шулай уҡ автомобиль быялаһы етештереү линияһында булды. Хәҙер был предприятиела производствоны модернизациялау буйынса комплекслы программа тормошҡа ашырыла, тип хәбәр итә Башҡортостан Республикаһы Хөкүмәтенең матбуғат хеҙмәте.


text:
Нефтекамала ветерандар күсемһеҙ милеккә хоҡуҡтарын теркәү тураһында таныҡлыҡ алды
Росреестрҙың Башҡортостан Республикаһы буйынса идаралығының Нефтекама бүлегендә ветерандар өсөн күсемһеҙ милеккә хоҡуҡты дәүләт теркәүе буйынса айлыҡ тамамланды. Ул «БР буйынса Дәүләт теркәүе, кадастр һәм картография буйынса идаралығында Бөйөк Ватан һуғышында ҡатнашыусылар өсөн Асыҡ ишектәр көнө» акцияһы сиктәрендә үткәрелде.
Күсемһеҙ милеккә хоҡуҡты дәүләт теркәүе тураһында таныҡлыҡтарҙы тапшырыу тантанаһында бүлек хеҙмәткәрҙәре рәхмәт һүҙҙәре әйтте һәм геройҙарҙы Бөйөк Еңеүҙең 65 йыллығы менән йылы ҡотланы. Ветерандарға таныҡлыҡ менән бергә сәскәләр ҙә тапшырҙылар.
Был акция менән файҙаланып, күп ветерандар бер нисә күсемһеҙ милек объектына хоҡуғын теркәү мөмкинлеге алды. Улар иҫәбендә – фатирҙар,баҡса йорттары һәм ҡоролмалар.
Рәсми өлөштән һуң сәй өҫтәле артында ветерандар менән аралашыу дауам иттерелде.
Айлыҡ ваҡытында Нефтекама ҡалаһы буйынса бүлек күсемһеҙ милек объекттарына 42 хоҡуҡ теркәне, шул иҫәптән 23 — баҡса йорттарына һәм ҡоролмаларға, биш —гараждарға, 12 — ер участкаһына, ике — фатирға. Тағы 15 таныҡлыҡ һуғышта ҡатнашыусыларға яҡын араларҙа биреләсәк.


text:
Рафаэль Мәрҙәншин: «Халыҡ-ара уллыҡҡа алыу – мәжбүри рәүештә етем балалар мәсьәләһен хәл итеү формаһы»
РФ Дәүләт Думаһы депутаты Рафаэль Мәрҙәншин яңыраҡ ҡабул ителгән «Кешенең төп хоҡуҡтарын һәм иректәрен, Рәсәй Федерацияһы граждандарының хоҡуҡтарын һәм иректәрен боҙоуға ҡатнашлығы булған кешеләргә ҡарата саралар тураһында»ғы законға, икенсе төрлө әйткәндә, «Дима Яковлев законы»на комментарий бирҙе.
— Рәсәйҙән уллыҡҡа алынған һәм сит илгә сығарылған балалар Америка Ҡушма Штаттарында законға ҡаршы эш итеүҙәргә йыш дусар була башланы һәм Рәсәй властары тейешле саралар күрергә мәжбүр булды, — тине депутат. – Һөҙөмтәлә «Дима Яковлев законы» булдырылды. Сөнки беҙҙең илдәр араһындағы ғәмәлдәге килешеү Рәсәй балалары хоҡуҡтарын тулыһынса яҡламай.
Кемгәлер был сара үтә ҡаты тойолһа ла, Рәсәй Федерацияһының йәш граждандары мәнфәғәттәрен яҡлау өсөн ул кәрәк булды. Сөнки Америкала тәрбиәгә алынған балаға ҡаты ҡағылған йәки уның һәләк булыуында ғәйепле булған ата-әсәләр йыш ҡына язаһыҙ ҡала. Ә беҙҙең тейешле хеҙмәттәрҙең тәрбиәгә алынған баланың ниндәй шарттарҙа үҫеүенә һәм тәрбиәләнеүенә контроллек итеү хоҡуҡтары юҡ ине, шулай уҡ баланы Рәсәйгә кире ҡайтарыу мөмкинлеге лә булманы. Һуңғы ваҡытта Америка ғаиләләрендә балаларға ҡарата ҡаты ҡағылыу осраҡтары киң йәмәғәтселеккә мәғлүм була башланы. Ә күпме бындай хәүефле осраҡ билдәһеҙ көйө ҡала? Америка үҙ позицияһын үҙгәртмәйенсә тороп, уллыҡҡа алыуҙы тыйыу нигеҙле тип һаналасаҡ.
Рафаэль Мәрҙәншин билдәләүенсә, әлеге законды ҡабул итеү менән генә килеп тыуған хәлде төҙәтеп булмай.
— Халыҡ-ара уллыҡҡа алыу – мәжбүри рәүештә етем балалар мәсьәләһен хәл итеү формаһы. Әлеге проблема – ил эсендә уллыҡҡа алыу институтының үҫешмәгән булыуы һөҙөмтәһе. Шуға күрә бындай балалар, шул иҫәптән инвалид балалар тәү сиратта Рәсәй ғаиләләренә тәрбиәгә бирелһен өсөн, илдә тейешле шарттар булдырыу зарур. Бының өсөн баланы уллыҡҡа алырға теләгән ата-әсәләр өсөн бюрократик ҡаршылыҡтарҙы бөтөрөргә һәм уларға дәүләт тарафынан матди ярҙам күрһәтергә кәрәк, — тип иҫәпләй депутат.


text:
Йәкшәмбе һатыу көнө түгел, ти Европа консерваторҙары
Европа берлегендәге ҡайһы бер сәйәсәтселәр йәкшәмбе көнө бөтә кибеттәрҙе лә ябыу тураһындағы ҡанунды ҡабул итеү өсөн тырыша. Әммә ябай халыҡтың ҡанунға уҙ ҡарашы бар.
Христиан йолаһы буйынса Алла донъяны алты көн эсендә барлыҡҡа килтергән һәм етенсе көн ял иткән. Шуға Алла ял иткән көндә кешенең эшләүе гөнаһ тип һанала. Шулай уҡ аҙнаның етенсе көнө, йәғни йәкшәмбе, Ғайса пәйғәмбәр үлгәндән һуң терелеү көнө тип иҫәпләнә һәм христиандар өсөн изге көн.
Дөнъяла христиан дине таралғандан бирле күп илдәр был йоланы тотоп килә һәм йәкшәмбе улар өсөн ял көнө. Был ял шулай уҡ ҡайһы бер илдәрҙә кибеттәрҙә һатыу эшенә лә ҡағыла.
Европаның ҡайһы бер илдәрендә йәкшәмбе көнө бөтөнләй һатыу тыйылған. Был тыйыу бигерәк тә көнбайыш Европа илдәрендә таралған. Мәҫәлән Австрияла, Швейцарияла, йә Бельгияла хөкүмәт аҙнаның етенсе көнөндә һатыу кибеттәрен асырға рөхсәт итмәй. Был илдәрҙә йәкшәмбе көнө бик ашығыс әйбер кәрәк булһа, уны бензин ҡойоу станцияларында, аэропортта йә тимер юл станцияларындағы бәләкәй кибеттәрҙә генә алып була. Шулай уҡ туристтар өсөн сувенир кибеттәре, йә сәскә киосктары был ҡанунға буйһонмай.
Көнсығыш Европа илдәре был мәсьәләгә еңелерәк ҡарай һәм Алла ял итергә ҡушкан көндә һатыу эшен алып барыуҙы гөнаһ тип һанамай. Мәҫәлән дингә бик бирелгән Польшала 12 дәүләт байрамы тип иғлан ителгән көндәрҙән башка, бөтә көндәрҙә лә кибеттәр туҡтауһыҙ эшләй. Ә Чехияла йәкшәмбелә эшләү-эшләмәү кибеттең хужаһының теләгенән тора.
Ҡанун дини яҡтан ғына түгел, этик яҡтан мөһим
Яңырак Европа берлегендә был мәсьәләне «христиан демократтары» фирҡәһе ағзалары күтәрҙе. Фирҡә вәкиле Ян Бржезина йәкшәмбе көнө кибеттәрҙең эшләмәүе дини яҡтан ғына түгел, этик яҡтан да бик мөһим ти. «Бында рух таҙалығы тураһында һүҙ бара. Кеше аҙнаның бер көнөндә әйбер һатып алыу менән түгел, ә йән өсөн файҙалы әйберҙәр менән шөғөлләнһә, якшырак булыр ине», - тип аңлата ул.
Уның менән христиан сиркәүе лә ризалаша. Кеше көн дә эш, аҙык-түлек, кейем тураһында уйлай. Шуға күрә аҙнаның бер көнөн булһа ла ул үҙ ғаиләһенә, үҙенә бағышларға, йәнен һәм тәнен ял иттерергә тейеш, тигән фекерҙәрен белдерәләр. Шулай итеп, киләсәктә Брюссель бөтөн Европа берлегендәге илдәрҙә йәкшәмбе сауҙа тыйылыуы ихтимал.
Был ҡанунға, әлбиттә, ҡаршы булыусылар ҙа бар. Әйтәйек, Австрия йәкшәмбе көнө һатыу тыйылған илдәрҙең береһе. Ридчард Лугнер Венала Лугнер Сити сауҙа үҙәге хужаһы. Ул июнь айында федераль конституция судына үҙенең ризаһыҙлығы менән мөрәжәғәт иткән. Австрияла кибеттәрҙә дүшәмбенән шәмбегә тиклем тауар һатырға рөхсәт ителә, әммә сауҙа аҙнаһына 72 сәғәттән артырға тейеш түгел. Ридчард Лугнер әйтеүенсә, кешеләр күбеһенсә йәкшәмбе, эштән буш ваҡытта сауҙа үҙәгенә күберәк килер ине. Был ҡанун Австрияла ғәмәлдә булган өсөн ул миллиардтарса доллар юғалтыуына борсола. «Күп кибеттәр был сикләү өсөн тулы ҡеүәтенә эшләй алмай, был эшҡыуарлыҡҡа ҙур зыян килтерә, иреклекте сикләй», - ти Лугнер. Уҙған йыл Австрияла үткәрелгән тикшереүҙәр барышында халыҡтың 19% был сикләүҙәрҙе бөтөрөу өсөн тауыш биргән. Ә туристтарҙың 63% йәкшәмбе көнө сауҙа өсөн иң уңайлы көн тигәндәр.
Был ҡанунды ҡабул итер алдынан Брюссель ябай халыҡ теләктәрен иҫәпкә алырмы юҡмы әлегә билдәле түгел.


text:
Владимир Колокольцев Башҡортостан буйынса Эске эштәр министрлығы байрағын тапшырҙыФото: Олег Яровиков | Видео: Ренат Искужин, Мирон Доровских
Владимир Колокольцев Башҡортостан буйынса Эске эштәр министрлығы байрағын тапшырҙы
Владимир Колокольцев Башҡортостан буйынса Эске эштәр министрлығы байрағын тапшырҙыФото: Олег Яровиков
ӨФӨ, 2014 йыл, 23 сентябрь. /«Башинформ» мәғлүмәт агентлығы, Ольга Мортазина/.
Өфөлә «Өфө-Арена» спорт комплексы алдындағы майҙанда БР буйынса Эске эштәр министрлығының яңы байрағын тапшырыу тантанаһы уҙҙы. Алдан Еңеү паркында ведомство байраҡты һапҡа ҡуйыу йолаһын үткәрҙе.
Рәсәй Президентының байраҡты тапшырыу тураһындағы грамотаһын РФ эске эштәр министры Владимир Колокольцев уҡып ишеттерҙе һәм Башҡортостан хоҡуҡ һаҡлау органдары хеҙмәткәрҙәренең 95 йыл дауамында үҙҙәренең хеҙмәтен намыҫлы үтәгәндәрен билдәләне.
— Яңы байраҡ батырҙарса үткәнгә ҡайтыуҙы символлаштыра, һәр хеҙмәткәргә Рәсәйгә хеҙмәт итеүҙең изге бурыс булыуын иҫкә төшөрә, — тине министр. — Хәҙер беҙ полиция тип аталабыҙ, беҙҙең ҡоралландырыуҙа киң оператив мөмкинлектәр. Әммә хеҙмәт нисек кенә үҙгәрһә лә, хоҡуҡ тәртибен һаҡлау системаһында ниндәй генә үҙгәрештәр булһа ла, илһөйәрлек, бурысҡа тоғро ҡалыу, офицер намыҫы кеүек ҡиммәттәр үҙгәрешһеҙ ҡала. Был ҡиммәттәргә беҙҙең ата-бабаларыбыҙ ант биргән, бөгөн беҙҙә ант итәбеҙ.
Башҡортостан Президенты Рөстәм Хәмитовтың сәләмләү хатын БР Дәүләт Йыйылышы – Ҡоролтай Рәйесе Константин Толкачев уҡып ишеттерҙе. «Яңы байраҡ – сифатлы яңы этаптың башын, намыҫлыҡты һәм тоғролоҡто, юғалтыуҙар тураһындағы хәтерҙе аңлатҡан, министрлыҡтың рәсми символы. Бөгөнгө сараның һәр полиция хеҙмәткәренең хәтерендә һаҡланыуына һәм хеҙмәт бурысын үтәгәндә яуаплылыҡты арттырыуға тәьҫир итәсәгенә шикләнмәйем».
Константин Толкачев республика етәкселегенең ведомствоға һәр яҡтан, шул иҫәптән матди ярҙам күрһәтеүен хәтергә төшөрҙө. 2013 йылда республика һәм урындағы бюджеттарҙан матди базаны нығытыуға 50 миллион һум бүленде. Күбеһенсә саралар автомобиль паркын яңыртыуға һәм бүлмәләрҙә ремонт эшләүгә юлланды.
Башҡортостан буйынса эске эштәр министры Михаил Закомалдин ведомствоның эшен юғары баһалағандары өсөн рәхмәт әйтте.
— Рәсәй Федерацияһы эске эштәр министрының шәхси рәүештә байраҡты тапшырыуы айырым ихтирам билдәһе булып тора, — тип билдәләне ул.
БР буйынса Эске эштәр министрлығы башлығы хеҙмәткәрҙәренең үҙ бурыстарын намыҫлы үтәйәсәктәрен белдерҙе.
Тантана полиция органдары бүлексәләренең парады менән тамамланды. Тынлы оркестр маршына министрҙар һәм ветерандар алдынан ОМОН һалдаттары, атлы полиция, патруль-һаҡ хеҙмәте, автоинспекция һәм овчаркалар менән кинологтар отрядтары үтте. Шулай уҡ парадта юл-патруль хеҙмәте һәм полиция вертолеты ҡатнашты.


text:
Рәсәй һәм донъя хәбәрҙәре
Керчь боғаҙы аша күпер төҙөү дауам итә. Ул Ҡырымды Рәсәй менән тоташтырасаҡ. Күпер төҙөгәндә заманса технологиялар ҡулланыла. Әле 100 таяу ҡуйылған. Улар 1 мең 420 миллиметр диаметрлы свайҙар ҡағылған фундаментта тора. Свайҙар 72 метр тәрәнлеккә ҡаҙылған.
Хиллари Клинтон һәм Дональд Трамп кандидаттар форумында хәбәрселәр һорауҙарына яуап биргән. Демократтар вәкиле үҙенең шәси серверын хөкүмәт исеменән хат яҙыуҙа ҡулланған өсөн аҡланыуҙан ары китмәгән. Дональд Трам Мәскәң һәм Рәсәй президенты менән йылы мөнәсәбәттәр урынлаштырырға вәғәҙәләгән.
Белоруссия спортсылары Паралимпия уйындарын асыу тантанаһында Рәсәй спортсыларына теләктәшлек белдереп Рәсәй флагын тотоп үткән. Мәғлүм булыуынса, был уйындарҙа Рәсәй спортсылары ҡатнашмай. Ричард Макларен етәкселегендә Бөтә Донъя допингҡа ҡаршы агентлыҡ ошондай ҡарар ҡабул иткәйне.


text:
Республикала бер мәктәп компьютерына 18 уҡыусы тура килә
Башҡортостанда уртаса бер мәктәп компьютерына 18 уҡыусы тура килә. Республиканың 50-нән ашыу мәктәбендә ғөмүмән компьютерҙар юҡ. Һәр етенсе мәктәптә һыу менән тәьмин итеү системаһы санитар нормаларға тап килмәй, спорт залдары, медицина кабинеттары һәм ашханалар юҡ. Был мәғлүмәттәр бөгөн Башҡортостан Республикаһы Контроль-иҫәп палатаһының йомғаҡлау ултырышында уҡып ишеттерелде.
— Илдәге иң ҡеүәтле мәғариф системаларының береһе – Башҡортостанда. Шул уҡ ваҡытта дөйөм белем биреү өлкәһендәге хеҙмәткәрҙәрҙең уртаса эш хаҡы иҡтисад өлкәһендәгенә ҡарағанда ике тапҡырға тиерлек түбәнерәк. Мәктәптәрҙең, айырыуса ауыл ерендә урынлашҡан белем биреү учреждениеларының матди-техник торошо сифатлы белем биреүҙә кәрәкле шарттар менән тәьмин итмәй, — тип иҫәпләй Башҡортостандың Контроль-иҫәп палатаһы рәйесе Салауат Харасов.


text:
Фото:
Ҡурай байрамындағы төп приз - автомобилде Өфөнән килгән ҡурайсы алды
Фото:
Октябрьскийҙа Республика ҡурай байрамы тамамланды. ВАЗ-2107 автомобиле һәм ижади ярыштың абсолют еңеүсеһе исеме Өфө егете Венер Юлдыбаевҡа бирелде.
«Ансамблдәр» категорияһында 16 йәштән өлкәндәр төркөмөндә беренсе урынды Салауат ҡалаһынан «Төньяҡ амурҙары» коллективы алды, ошо уҡ номинацияла 16 йәшкә тиклемгеләр төркөмөндә «алтын» Сибайҙан «Ирәндек» ансамблендә. Туймазынан Альберт Лотфуллин менән Благовещендан Айнур Назаров иң яҡшы яңғыҙ башҡарыусылар тип табылды, тип хәбәр итте «Башинформ» агентлығына «Октябрьский нефтяник» гәзите хәбәрсеһе Галина Викторова.
XII Республика ҡурай байрамы арҙаҡлы йырсы, фольклор йыйыусы һәм ҡурай буйынса беренсе профессиональ педагог Ғата Сөләймәновтың тыуыуына 100 йыл тулыуға арналды.
Хәтерегеҙгә төшөрәйек, сарала район һәм ҡалаларҙан 263 кеше ҡатнашты. Йола буйынса ул 18 майҙа ҡурайсыларҙың «Бәйге» конкурсынан башланды һәм иртәгәһенә ҡаланың үҙәк майҙанында театрлаштырылған тамаша менән дауам итте. Фестивалдә ҡатнашыусыларҙы компетентлы жюри ағзалары, шул иҫәптән күренекле сәнғәт эшмәкәрҙәре, билдәле педагогтар һәм башҡарыусылар баһаланы. Башҡортостан Республикаһының халыҡ, Рәсәй Федерацияһының атҡаҙанған артисы Азат Айытҡолов жюри рәйесе булды.


text:
Республикала «Өфө йылғаһы буйы башҡорттары йыйыны» фольклор байрамы үтә
ӨФӨ, 2016 йыл, 15 июнь. /«Башинформ» мәғлүмәт агентлығы, Ләйлә Аралбаева/.
18 июндә Башҡортостанда «Өфө йылғаһы буйы башҡорттары йыйыны» төбәк-ара фольклор байрамы уҙа. Сара Балаҡатай районы Билән ауылы янында ойошторола.
Байрам барышында башҡорт халҡының тарихи мираҫын һаҡлау һәм уның артабанғы мәҙәни үҫеше мәсьәләләре буйынса «Тыуған яҡтың тарихын өйрәнеү: методика һәм технология» исемле фәнни-ғәмәли конференция була. Унда фольклорсылар, тарихсылар, тыуған яҡты өйрәнеүселәр, китапхана хеҙмәткәрҙәре, республика, Силәбе һәм Свердловск өлкәләре ижади коллективтарының етәкселәре ҡатнаша.
Программала «Ҡатай тураһында легенда» тип аталған театрлаштырылған тамаша ҡаралған. Унда ҡатай башҡорттарының тарихи һәм нәҫел тамырҙары хаҡында һүҙ бара. Башҡортостан райондары, Свердловск һәм Силәбе өлкәләренең ижади коллективтары сығыш яһай. Билән, Үтәш, Яныбай, Урғалы ауыл биләмәләре тирмәләрендә башҡорттарҙың ғаилә-конкүреш, туй йолалары, көнкүреше менән танышырға мөмкин.
Спорт һәм күңел асыу майҙансығында милли спорт төрҙәре буйынса ярыштар, халыҡ уйындары, балыҡсылар конкурсы, «Балыҡсы өҫтәле», «Өпәй батыры» интерактив майҙансыҡтар, күргәҙмәләр һәм оҫталыҡ дәрестәре ойошторола.


text:
158-се гимназияла Мостай Кәримдең хәтер кисәһе үтте
Мостай Кәрим исемендәге 158-се башҡорт гимназияһында Башҡортостандың халыҡ шағирының ижадына арналған әҙәби кисә үтте. Унда БР Хөкүмәте Премьер-министры урынбаҫары Зөһрә Рәхмәтуллина, ҡала һәм Киров районы хакимиәттәре вәкилдәре, шағирҙың туғандары, Яҙыусылар союзы делегацияһы ҡатнашты.
Мостай Кәримдең тыуған көнө хөрмәтенә бындай сара гимназияла йыл һайын үткәрелә.
Зөһрә Рәхмәтуллина «уҡытыусыларҙың уҡытыусыһының» республиканың мәҙәни мираҫына баһалап бөткөһөҙ өлөш индереүе хаҡында әйтеп уҙҙы.
— Мостай Кәримдең әҫәрҙәре ҡеүәтле тәрбиәләү потенциалына эйә. Шағирҙың исеме, уның ижады халыҡ хәтерендә ҡалырға тейеш. Өфөлә Мостай Кәрим исемендәге урам һәм гимназия бар, уның әҫәрҙәре менән беҙ мәктәп эскәмйәһенән башлап танышабыҙ, — тине вице-премьер.
Байрам сиктәрендә 158-се гимназияның башланғыс синыфтар уҡытыусыһы Бикбулатоваға «Рәсәй Федерацияһының мәғариф отличнигы» билдәһе тапшырылды.
Республикала билдәле тележурналист Шәүрә Ғилманова мәктәпкә Мостай Кәрим тураһында видеоархив бүләк итте.
Уҡыусылар Мостай Кәримдең «Оҙон-оҙаҡ бала саҡ», «Ҡыҙ урлау» һәм башҡа әҫәрҙәренән өҙөктәр уҡыны.


text:
Ҡышҡы йылы өсөн йәйен түләү
Өфөләге йорттарҙың береһендә йәшәүселәрҙе торлаҡ өсөн хаҡтарҙың ҡапыл артыуы ғәжәпләндерә. Ғәҙеллекме, ҡағиҙәме, аңлашылмаусанлыҡмы? Торлаҡ хужалары һәм идарасы компания вәкилдәре менән беҙҙең хәбәрселәр ҙә ошо хәлгә асыҡлыҡ индерергә тырышты. Революция урамындағы 66-сы йортта йәшәүселәр июнь айы квитанцияларына ярашлы, йылылыҡ өсөн саманан тыш хаҡ түләргә мәжбүр. Намыҫлы, законды теүәл үтәүсе булараҡ, фатир хужаларының ҡулланыусыларҙан мәнфәғәттәрен яҡлауҙы талап итергә хоҡуғы бар. Граждандарға коммуналь хеҙмәттәр күрһәтеү ҡағиҙәләре Рәсәй торлаҡ кодексында теркәлгән, хеҙмәттәр өсөн иҫәпләшеүҙәргә ҡағылышлы ҡағиҙәләр хөкүмәт ҡарарҙарында раҫланған.Йорт комитеты рәйесе Андрей Калёнов килеп тыуған хәлгә асыҡлыҡ индереү теләге менән идара итеүсе ойошмаға ла, дәүләт торлаҡ инспекцияһына ла мөрәжәғәт иткән. Әммә һис кем аныҡ яуап бирмәй, тип белдерә ул. Фатир хужалары йорттоң подвалында һәм беренсе ҡатында урынлашҡан коммерция ойошмалары сарыф иткән йылы өсөн түләү беҙҙең иңгә төшә, тигән һығымта яһай.Фатир хужалары йыйынына саҡырылған идара итеүсе ойошма вәкиле был осраҡта ғәйеплеләрҙе эҙләмәҫкә тәҡдим итте. Уның әйтеүенсә, хаҡтар ғәҙел, иҫәпләүҙәр ҡағиҙәләргә ярашлы башҡарылған. Йорт буйынса сарыф ителгән дөйөм йылылыҡ күләмен иҫәпләүсе прибор ҡуйылған осраҡта йәнә ниндәйҙер норматив талап ителгәне халыҡҡа аңлашылманы. Дәүләт торлаҡ инспекцияһы фатир хужаларының ялыуына яуап итеп идара итеүсе ойошманан бынан ике йыл элек йыйылған түләүҙәрҙе ҡайтанан ҡарауҙы талап иткән. Йортта йәшәүселәрҙең квитанцияларында ғәҙәттәгенән артыҡ һандар тап ошо тикшереү һөҙөмтәһендә барлыҡҡа килгән. Идара итеүсе компания йылы файҙаланыусыларҙан хаҡты алып йылытыусы ойошмаға түләй. Тик был ике һан бер-береһенән ҡырҡа айырыла. Был осраҡта бар ышаныс иҫәпләүсе приборға ҡала. Бына ул прибор.Тик бындай приборҙар подвалда икәү булып сыҡты. Яңыһы ошо көндәрҙә генә урынлаштырылған. Фәғил Сәлимйәнов белдереүенсә, иҫке приборҙың сентябрҙә файҙаланыу ваҡыты тамамлана. Эңер төшкәнсе һөйләшеүгә ҡарамаҫтан, фатир хужалары менән идара итеүсе ойошма вәкилдәре уртаҡ фекергә килмәне. Ҡыҙғанысҡа ҡаршы. Йорт комитеты иһә дөрөҫлөктө талап итеп судҡа мөрәжәғәт итә ала.
Хәбәрҙәр
Альп алмаһы сәскә атты
Ҡала баҡсаларының береһен биҙәп йыл да сәскә аткан декоратив алмағас йәнә Өфө халҡы иғтибарын үҙенә йәлеп итте. Хуш еҫле алһыу сәскәләр эргәһендә йәштәр кемуҙарҙан сэлфи яһап, рәссамдар сағыу картиналар яҙып, паркка килгән һәр кем гүзәллектең ләззәтен татып ҡалырға ашыға. Алмағастың ҡырағайы...
Боронғо кәсеп
Борон-борондан халҡыбыҙ ҡул эштәренә маһир булған. Әле һирәк булһа ла боронғо кәсеп менән шөғөлләнеүсе оҫтабикәләр осрай. Шундайҙарҙың береһе, халҡыбыҙҙың ҡабатланмаҫ ҡул эштәрен тергеҙеүҙә үҙ көсөн йәлләмәгән, кешеләргә матурлыҡ өләшеүсе Нурия Ҡыуандыҡова Ейәнсура районында йәшәй....
Сүбиҙәй беҙҙең телекомпания хәбәрселәренә эксклюзив интервью бирҙе
Башҡорт халҡының бөйөк улдарының береһе-Әхмәт Зәки Вәлидиҙең улы Сүбиҙәй Тоған беҙҙең телекомпания хәбәрселәренә эксклюзив интервью бирҙе. Тапшырыу Рәсәй-Башҡортостан телеканалында иртәгә иртәнге сәғәт һигеҙҙә эфирға сыға. Унда Зәки Вәлидиҙең тормошона, ғүмеренең һуңғы көндәренә бәйле быға...
Күҙ ҡамашырлыҡ, йөрәкте елкендерерлек тамаша
“Мираҫ” йыр һәм бейеү фольклор ансамбле миҙгел ябыу айҡанлы сағыу сара ойошторҙо. “Мираҫ”тар сығыштың уңышлы үтеүен теләп, концерт алдынан ошондай дуҫлыҡ түңәрәгенә йыйыла. Унда ниндәй генә милләт вәкиле юҡ: башҡорт, рус, татар, мари, удмурт һәм башҡалар. “Берҙәм ғаилә” тип исемләнгән дуҫлыҡ бейеүе...
Имтихандар башланды
Башҡортостанда быйыл 42 меңдән ашыу туғыҙынсы класс уҡыусыһы төп дәүләт имтиханын тапшырҙы. Ике йөҙләгән уҡыусы бөгөн Өфөнөң 22 –се мәктәбендә инглиз теленән имтихан бирҙе. Сит телдәр буйынса беренсе төп дәүләт имтиханы ике көн үтәсәк: бөгөн яҙма рәүештә булһа, ә иртәгә имтихан...
Һау бул, мәктәп!
Бөгөн 11-се класты тамамлаған 18 мең уҡыусы өсөн һуңғы ҡыңғырау яңғыраны. Өфөләге бишенсе спорт мәктәп -интернатын быйыл ... уҡыусы тамамлай. Белем, спорт өлкәһендә үҙҙәрен тик яҡшы яҡтан күрһәткән уҡыусыларҙы алда оло һынау, ҙур тормош юлы көтә. Сығарылыш класс уҡыусылары уҡытыусыларына, иң...
Өфө һәм башҡала ҡунаҡтары сәләмәтлек байрамында ҡатнашты
“Халыҡ һаулығы көндәре” сиктәрендә Матросов паркында республика сәләмәтлек үҙәктәренең күсмә медицина станциялары ҡабул итеү ойошторҙо. Йәштәр һәм балалар майҙанда иғлан ителгән ярыштарҙа ҡатнашҡан арала ата-әсә сәләмәтлеген бушлай тикшереү мөмкинлеген файҙаланды. Республика кардиология...
Рәсәй һәм донъя хәбәрҙәре
Санкт-Петербургта халыҡ-ара иҡтисади форум ваҡытында Рәсәй президенты Ҡытай халыҡ республикаһының вице-рәйесе Ван Цишань менән осрашты. Владимир Путин формуға килгәне өсөн Ҡытай делегацияһына рәхмәт белдерҙе. Ҡытай Рәсәйҙең иң ҙур сауҙа-иҡтисади партнеры, тине ил етәксеһе. Дональд Трамп менән Ким...
Форум асҡан мөмкинлек
Санкт-Петербургта бөгөн халыҡ-ара иҡтисади фоумдың икенсе көнө. Кисә генә Башҡортостан 11 инвестиция килешеүенә ҡул ҡуйҙы. Уларҙың дөйөм хаҡы 30 миллиард һумдан ашып китә. Республика башлығы киләсәктә Башҡортостандың социаль-иҡтисади үҫешенә етди этәргес бирәсәк бер-нисә мөһим осрашыу үткәрҙе...
Өфөлә Сипайлово биҫтәһендәге айырым урамдарҙы һыу баҫты
Туҡтауһыҙ, ҡойоп тигәндәй ямғыр яуыу сәбәпле, Өфөлә Сипайлово биҫтәһендәге айырым урамдарҙы һыу баҫты. Йорт араларынан автомобилдәрҙә хәрәкәт итеү ҡатмарлашты, тип хәбәр итә социаль селтәрҙә водителдәр. Ҡайһы бер урындарҙа һыу тәгәрмәстең яртыһына тиерлек етә. Синоптиктар алдағы көндәрҙә лә ямғыр...
Өфөлә сик һаҡсыларының дан музейы асылды
Ил тарихын ихтирам иткәндәр сик буйы ғәскәрҙәренең 100 йыллыҡ юбилейына бағышланған тантанаға 37-се мәктәптә йыйылды. Яңы музей илһөйәрлек тойғоһо таныш һәр кем өсөн кәрәк һәм ҡиммәт. Илебеҙҙең төрлө мәлдәрендә сик һағы ғәскәрҙәрендә хеҙмәт иткән ватандаштарыбыҙ был тантананы тулҡынланып көтөп алды...
Парламент рәйесе фирҡәләрҙе әүҙемерәк булырға саҡырҙы
Башҡортостанда теркәлеү үткән сәйәси фирҡәләрҙең күбеһе эшләмәй. Йәғни, ҡағыҙҙа ғына ҡала. Был турала бөгөн Дәүләт Йыйылышы-Ҡоролтайҙа үткән осрашыуҙа Константин Толкачев белдерҙе. Парламент рәйесе Башҡортостанда һәр фирҡә өсөн уңайлы һәм ғәҙел шарттар тыуҙырылыуын билдәләп уларҙы хеҙмәттәшлеккә...
Рәсәй һәм донъя хәбәрҙәре
Краснодар крайында “Таҙа һауа-2018” конкурсы үтте. Уның сиктәрендә күсереп йөрөтмәле “Игла” зенит комплекстары бүлексәләре шартлы дошманды юҡ иткән. Конкурста шулай уҡ механик-водителдәр араһында ла ярыш ойошторолған. Дональд Трамп менән Ким Чен Ындың 12-се июнгә тәғәйенләнгән осрашыуы...
Башҡортостан делегацияһы халыҡ-ара иҡтисади форумда ҡатнашыу өсөн Санкт-Петербургҡа юлланды
Башҡортостан башлығы Рөстәм Зәки улы Хәмитов етәкселегендәге рәсми делегация халыҡ-ара иҡтисади форумда ҡатнашыу өсөн Санкт-Петербургҡа юлланды. Рөстәм Зәки улы форумдың пленар ултырышында, энергетика сессияһында ҡатнашасаҡ, шулай уҡ “Рәсәй төбәктәре экспорты” на арналған ултырышта сығыш яһаясаҡ....
Башҡортостан социаль инфраструктураны үҫтереүгә инвестицияларҙы ҡырҡа арттыра ала
Башҡортостандың “Башнефть” компанияһы акциялары өсөн 7 миллиард һумдан ашыу дивидент алыуы ихтимал. Нефть компанияһының директорҙар советы үткән йылдағы эшмәкәрлеккә йомғаҡ яһаны һәм ыңғай динамика булыуын билдәләне. 2017 йыл йомғаҡтары буйынса дивиденттар Башҡортостанға социаль...
Ни өсөн бензинға хаҡ арта?
Был көндәрҙә был халыҡты иң борсоған һорауҙарҙың береһе. Бер ай эсендә генә яғыулыҡҡа хаҡтың бишенсе тапҡырға ҡиммәтләнеүе водителдәрҙе аптырашта ҡалдырҙы. Наил Йомағужин ай самаһы таксист булып эшләй. Әммә көнөн 12 сәғәт буйы эш урынында үткәрһә лә, бер ниндәй ҙә килем юҡ, тип зарлана. Бензинға...
Тағы ла бер үлемесле авария
Көйөргәҙе районында еңел автомобиль КАМАЗ менән бәрелеште. Бер кеше һәләк булды. Яҡынса мәғлүмәттәр буйынса, Магнитогорс-Ира юлында ВАЗ водителе һул яҡҡа боролған йөк машинаһына барып бәрелә һәм юл ситенә сығып бер-нисә тапҡыр түңкәрелә. Еңел автоомбилдәге бер пассажир урында уҡ һәләк була, 3 кеше...
Июндә ял көндәре
Июндә республика халҡын 12 июндә — Рәсәй көнөн һәм 15-дә Ураҙа байрамын билдәләү уңайынан оҙайлы ялдар көтә.Рәсәй көнө шишәмбегә тура килә. Шуға күрә шәмбе 9 июндәге ял көнө дүшәмбе 11 июнгә күсерелә. Башҡортостан халҡын Ураҙа байрамы көтә, быйыл ул йомаға, 15 июнгә, тура килә. Республика хөкүмәте...
Тылда яуҙа кеүек
Башҡортостанда тыл хеҙмәтсәндәре исемдәрен мәңгелләштерәләр. Республика ирекмәндәре “Тылда яуҙа кеүек” тигән китап өҫтөндә эшләй. Унда Еңеү өсөн фронтта түгел, ә яланда, урманда, завод-фабрикаларҙа тир түккәндәр хаҡында иҫтәлектәр туплана. Әле 15 райондан 60 кешегә бәйле мәғлүмәт йыйылған....
Айсинә Зиндусова эше буйынса суд ултырышы йәнә ике көнгә кисектерелде
11-се майҙа ҡабул ителгән ҡарарға ярашлы, ултырыш бөгөн булырға тейеш ине. Әммә, яуап тотоусы яҡ – Һаулыҡ һаҡлау министрлығы һәм 3-сө бала табыу йорто вәкилдәре эш менән ентекләп танышмауға һылтанып, суд ултырышын 25 майға күсереүҙе һораны. Иҫегеҙгә төшөрәбеҙ, 2015-се йылда Мәләүез ҡалаһында...
Янғын сәбәптәре күп осраҡта кешеләрҙең яуапһыҙлығына бәйле
Шуға күрә, ғәҙәттән тыш хәлдәрҙең эҙемтәләре менән көрәшер алдынан уны иҫкәртеү эшен камиллаштырырға кәрәк. Был хаҡта бөгөн парламентта үткән түңәрәк өҫтәл ултырышында әйтелде
Башҡортостандың көнъяғында янғындар сығыуы ихтимал
Ғәҙәттән тыш хәлдәр министрлығы Хәйбулла районында ут сығыу буйынса 5 класс хәүеф тураһында хәбәр итте. Ҡотҡарыусылар был көндәрҙә халыҡҡа асыҡ һауала ут яҡмаҫҡа, янғын таратырҙай сығанаҡтарҙы ҡарауһыҙ ҡалдырмаҫҡа кәңәш итә. Утты тиҙ арала һүндерергә өмөт булмағанда ярҙам саҡырырға кәрәк....
Рәсәй һәм донъя хәбәрҙәре
Николас Мадуро ҡайтанан Венесуэла президенты итеп һайланды. Һайлау йомғаҡтары буйынса, уның өсөн халыҡтың 68 проценты тауыш биргән. Америка һәм тағы ла бер-нисә дәүләт тауыш биреү йомғаҡтарын танымауҙары тураһында белдерҙе. Аҡ йорт 18 май илдә хакимлыҡ итеүсе фирҡәнең бер-нисә ағзаһына ҡарата...
Бер литр һыу күпме тора?
Өфөнөң Черниковка урамындағы күп ҡатлы йортта йәшәүселәр хатта һыуҙы ла һатып алырға ризалар. Милексе ҡаҙанлыҡты 50 миллион һумға һатырға ҡуйған. Яҡынса мең ярым кеше хәҙер һыуыҡ һыу биреү туҡталыуынан ҡурҡып йәшәй. Өфөнөң Черниковка урамындағы 51 –се йортта йәшәүселәр эҫе һыу...
Рәсәйҙә беренсе июлдән акциздарға хаҡ төшөүе ихтимал
Был турала ҡарар яғыулыҡ-энергетика комплексы өсөн яуап биргән вице-премьер Дмитрий Козак үткәргән кәңәшмәлә ҡабул ителгән. Бензиндың бер тоннаһына акциздар 3 мең һумға арзанайыр, тип көтөлә. Яғыулыҡтың бер литры уртаса 2 һум 20 тингә кәмейәсәк. Һуңғы аҙнала ғына Башҡортостанда бензинға бер-...
Башҡортостан Рәсәйҙә инвесторҙарға уңайлы шарттар тыуҙырған алдынғы төбәк
Республика, төбәк иҡтисадына финанс ағымдар бүлергә ниәтләгән компанияларға айырым ташламалар яһаясаҡ. Был турала төбәк етәксеһе Рөстәм Хәмитов Өфөлә “Нефть. Газ. Химия” конгрессының пленар ултрышында белдерҙе. Республика башлығы әйтеүенсә, Башҡортостан биләмәһендәге быға тиклем Рәсәйҙә...
Башҡортостан Рәсәй-Ҡазағстан хеҙмәттәшлегенә тос өлөш индергән төбәктәрҙең береһе
Был хаҡта Өфөлә Павлодар өлкәһе делегацияһы менән осрашыуҙа әйтелде. Республика башлығы билдәләүенсә, төбәк-ара хеҙмәттәшлек өсөн уңайлы шарттар тыуҙырылған. Рөстәм Хәмитов әйтеүенсә, нефть эшкәртеү һәм нефть химияһы, машиналар эшләү, ауыл хужалығы, мәғариф һәм мәҙәниәт хеҙмәттәшлектең төп...
Инвалидтар өсөн уңайлы шарттар
Республика балалар клиник дауаханаһы менән башҡаланың 17-се клиник дауаханаһында мөмкинлеге сиклеләр өсөн тулыһынса уңайлы шарттар булдырыласаҡ. Төбәк башлығы ҡарары менән был маҡсатта бюджеттан 500 мең һум аҡса бүленә. Хәрәкәте сикле граждандарға һаулыҡ һаҡлау һәм транспорт хеҙмәттәрен...
Өфөлә “Иғтибар, балалар” операцияһы башланды
Юл хәрәкәте именлеге дәүләт инспекцияһынан алынған мәғлүмәттәргә ҡарағанда, йыл башынан республика юлдарында балалар ҡатнашлығында 61 авария теркәлгән. Уларҙа бер баланың ғүмере өҙөлгән, 63-сө йәрәхәтләнгән. Юл инспекторҙары водителдәрҙе иғтибарлы булырға, мәктәптәр, балалар баҡсалары янында...
Башҡортостанда балалар баҡсалары төҙөүгә 1 млрд 300 млн һум йүнәлтеләсәк
Был хаҡта республика башлығы Рөстәм Хәмитов белдерҙе.2020 йылға тиклем төрлө район һәм ҡалаларҙа 2 мең биш йөҙ урынлыҡ мәктәпкәсә учреждениелар төҙөләсәк. Рөстәм Хәмитов билдәләүенсә, Башҡортостанда ғаилә ҡиммәттәрен нығытыу, уның матди хәлен яҡшыртыу буйынса эҙмә-э:лекле саралар күрелә....
- 1
- 2
- 3
- 4
- 5
- 6
- 7
- 8
- 9
- …
- следующая ›
- последняя »


text:
Башҡорт-ҡытай дуҫлығы йәмғиәте теркәлгән
Ошо көндәрҙә “Башҡорт-ҡытай дуҫлығы йәмғиәте” төбәк йәмәғәт ойошмаһы теркәлеү тураһында танытма алды. Уны ойоштороуҙа фән, мәҙәниәт, йәштәр һәм ветерандар йәмәғәтселеге вәкилдәре, шулай уҡ Башҡортостан Республикаһының йәмәғәт учреждениелары һәм ойошмалары ҡатнашҡан. Рәсәй һәм Ҡытай халҡы дуҫлығын, хеҙмәттәшлеген арттырыу, сәйәси, иҡтисади һәм мәҙәни кимәлдә башҡорт-ҡытай хеҙмәттәшлегенең яңы мөмкинлектәрен асыу, шулай уҡ Башҡортостан Республикаһы һәм Ҡытай халыҡ республикаһы гражданлыҡ ойошмалары араһындағы диалогҡа булышлыҡ итеү, сәйәсәт, иҡтисад, фән һәм мәҙәниәт өлкәһенең күренекле эшмәкәрҙәрендә Ҡытайға ҡарата ҡыҙыҡһыныу уятыу кеүек мәсьәләләр йәмғиәттең төп маҡсаты һанала.
Дуҫлыҡ мөнәсәбәттәрен үҫтереү һәм ике яҡҡа ла отошло хеҙмәттәшлек, партнерлыҡ әлеге мәлдә Рәсәйҙең тышҡы сәйәсәтенең стратегик йүнәлеше һәм илдәрҙең артабанғы үҫешенең төп шарты булып тора. Был йүнәлештә ике ҡеүәтле ил – Ҡытай менән Рәсәйҙең һәм, әлбиттә, Рәсәй Федерацияһы субъекты булған Башҡортостан менән Ҡытай Халыҡ Республикаһы төбәктәренең төбәк-ара мөнәсәбәттәре булдырылыуы ҙур роль уйнай.
Билдәләнгән маҡсаттарға өлгәшеү өсөн Йәмғиәт рәсәй-ҡытай мәсьәләләренә арналған төрлө саралар ойошторорға, төбәк, милли һәм халыҡ-ара кимәлдәге проекттарҙа ҡатнашырға, шул иҫәптән ижтимағи-сәйәси саралар һәм осрашыуҙар ойошторолғанда, киң мәҙәни хеҙмәттәшлеккә иғтибар бирергә һәм бәйләнеште артабан үҫтерергә, төрлө ойошмалар араһындағы тәжрибә уртаҡлашыуға юл һалырға ниәтләнә.
Белешмә
Хәҙерге ваҡытта Башҡортостан Республикаһы менән Хэйлунцзян, Ляонин провинциялары араһында төрлө өлкәлә хеҙмәттәшлек итеү тураһында һигеҙ килешеү төҙөлгән.
Иң күләмле тауар әйләнеше Башҡортостан менән Ҡытай араһында 2007 йылда күҙәтелгән. Ул 453,56 миллион АҠШ доллары менән иҫәпләнә. Экспорт күләме -385,32 млн. долл., импорттыҡы — 68,24 млн. долл.
Экспортланған продукция араһында органик химик берләшмәләр, шулай уҡ каучук, резина изделиелар айырым урын алып тора. Импорт структураһында иһә ҡорамалдар, көнкүреш техникаһы, электр машинаһы һәм ҡорамалдары күпселекте тәшкил итә.
2008 йылда Башҡортостан менән Ҡытайҙың тышҡы сауҙа бәйләнешендә әүҙем ҡатнашыусы экспортлаусы предприятиелар исемлегендә: «Стәрлетамаҡ нефтехимия заводы», «Өфө НЭЗ», «Салауатнефтеоргсинтез», «Синтез-Каучук»асыҡ акционерҙар йәмғиәттәре, «Транстерминал» яуаплылығы сикләнгән йәмғиәте һәм башҡалар. Предприятие-импортерҙар: «Көнсығыш арматура компанияһы» ЯСЙ, «Экспостек» ЯСЙ, «Серебряный город», «Химинторэкс», «Салаватстекло» һәм башҡалар.
Башҡортостан Республикаһында ҡытай компаниялары ҡатнашлығында ойошторолған 38 предприятие бар.


text:
Башҡортостандың «телевидение олимпсылары» Сочиға Уйындар-2014-кә юлландыФото: Олег Яровиков
Башҡортостандың «телевидение олимпсылары» Сочиға Уйындар-2014-кә юлланды
Башҡортостандың «телевидение олимпсылары» Сочиға Уйындар-2014-кә юлландыФото: Олег Яровиков
Башҡортостандың 30 телевидение хеҙмәткәре йома, 24 ғинуарҙа, Сочиға XXII ҡышҡы Олимпия уйындарын яҡтыртырға китте. Ул, дүрт йыллыҡ Уйындарҙа эшләү хоҡуғы алған, Башҡортостан юлдаш телевидениеһы хеҙмәткәрҙәре.
«Спортивное вещание» («Панорама») автономиялы коммерцияһыҙ ойошма – яңы профессиональ техникаһы һәм юғары класлы белгестәр комадаһы булған Рәсәй телевидение компанияһы. Ул Мәскәүҙә һәм сит илдә спорт, ижтимағи-сәйәси һәм мәҙәни сараларҙы трансляциялауҙа ҙур тәжрибәгә эйә.
2011-2013 йылдар дауамында яңы телевидение ҡорамалында эшләү оҫталығын үҙләштергән 1200-ҙән ашыу профессионалды әҙерләгән. Уларҙы конкурс нигеҙендә һайлап алыу туры Рәсәйҙең ун төбәгендә үтте.
«Панорама» Өфө филиалы хеҙмәткәрҙәре яҡшы уҡып сыҡты һәм һуңынан тест ярыштарында уңышлы стажировка үтте: биатлон һәм саңғы ярыштары буйынса Донъя кубогында эшләне. Улар был дисциплиналарҙа, тағы ла тауҙан төшкән ярыштарҙа Сочиҙағы Олимпиада-2014-тә эшләйәсәк.
— Беҙҙең «телевидение олимпсылары» тарафына юл теләктәре әйтер өсөн йыйылдыҡ», — тине «Башҡортостан» телерадиокомпанияһы дәүләт унитар предприятиеһының директоры Ғәлим Яҡупов. — Олимпиада – ике йыл элек эшләй башлаған эштең һөҙөмтәһе. Минең һеҙгә директор кәңәше – бейек күтәргән байраҡты төшөрмәгеҙ, һеҙ уны инде күтәрҙегеҙ. Уны көслө ҡулдарҙы лайыҡлы тотоғоҙ! Уны бөтә Олимпиада аша алып барығыҙ!
— Башҡортостан юлдаш телевидениеһы хеҙмәткәрҙәренең Олимпия уйындарында ҡатнашыуы менән ғорурланабыҙ. Башҡортостандың телевидение хеҙмәткәрҙәре хоккейҙы трансляциялау буйынса илдә иң яҡшыһы тип иҫәпләнә, Ҡазанда Универсиада-2013-тә беҙҙең эште маҡтанылар, — тип билдәләне БР «Башҡортостан» телерадиокомпанияһы дәүләт унитар предприятиеһы директорының телевидение буйынса урынбаҫары Азамат Әлмөхәмәтов. — Һеҙ белем алдығыҙ, уны Олимпиадала файҙаланасаҡһығыҙ. Уйлауымса, Уйындарҙың үҙендә һеҙ Башҡортостан юлдаш телевидениеһын биҙәрлек нәмәләр аласаҡһығыҙ. Ни тиһәңдә был тәжрибә ике яҡ өсөн дә – Сочиҙағы Олимпиадаға ла, Башҡортостан юлдаш телевидениеһына ла файҙалы буласаҡ. Уңыштар һеҙгә! Беҙҙең олимпсыларҙың еңеүе һәм телевидение еңеүҙәре менән ҡайтасағығыҙға ышанабыҙ.


text:
Өфө – Аэропорт трассаһында иң ҙур тиҙлек сәғәтенә 60 километрға тиклем кәметелде
Өфө – Аэропорт трассаһында яңы тиҙлек режимы индерелде. Хәрәкәттең иң ҙур тиҙлеге сәғәтенә 80 километрҙан 60 километрға тиклем кәметелде, тип хәбәр итә ҡала хакимиәте.
«Бындай сара Дәүләт автоинспекцияһының кәңәшенә һәм юл хәрәкәте хәүефһеҙлеген арттырыуға, юл-транспорт ваҡиғалары иҫәбен кәметеүгә, уның һөҙөмтәһендә кешеләрҙең үлеү һәм йәрәхәтләнеү осраҡтарын аҙайтыуға бәйле индерелде», — тип аңлаттылар мэрияның матбуғат хеҙмәтендә.
РФ Эске эштәр министрлығының Өфө буйынса ЮХХДИ идаралығы бүлегенең мәғлүмәттәренә ярашлы, 2013 йылда республиканың баш ҡалаһы юлдарында 111 кеше һәләк булды, өс меңдән ашыуы төрлө ауырлыҡта тән йәрәхәттәре алды.


text:
Ринат Камалдың «Кеше драмаhы» - ул илебеҙҙең тарихы
Билдәле башҡорт яҙыусыһы-прозаик, Салауат Юлаев исемендәге премия лауреаты Ринат Камалдың 60 йәшлек юбилейына «Китап» нәшриәтендә уның «Кеше драмаhы» тигән яңы китабы донъя күрҙе.
Йыйынтыҡҡа Ҡотлояр-Бәхтиәр серияһынан «Талаҡ!», «Шаңдау», «Беләҙекүл» социаль-көнкүреш һәм психологик романдар ингән. Ул Мәғҙән ауылы халҡының – ХХ быуаттың уртаһында туғанлашҡан Ҡотлояров һәм Бәхтийәров династияларының ҡайғылы һәм ғибрәтле тарихы. Был ауыл халҡының яҙмышында бөтә ил тарихы сағылыш тапҡан, уларҙан революционерҙар һәм расколсылар, уҡытыусылар һәм аҙып-туҙып йөрөүселәр, игенселәр һәм ауыл ҡулланыусылар кооперацияһы хеҙмәтсәндәре сыҡҡан. Дөйөм алғанда Ҡотлоярҙарҙың һәм Бәхтиәрҙәрҙең тормош тарихы – ул Ватаныбыҙҙың тарихы, ул кешеләрҙең ҙур драмаһы. Автор үҙе билдәләүенсә, был серия өҫтөндә эш әле тамамланмаған, һәм киләсәктә ул үҙенең уҡыусыларын Ҡотлояров һәм Бәхтиәров тарихының дауамы менән ҡыуандырасаҡ.
Китап башҡорт телендә баҫылған, уны «Китап» нәшриәтенең фирма магазиндарында һатып алырға мөмкин.


text:
Фото:
Мортаза Рәхимов Федераль суд приставтары хеҙмәте башлығы менән осрашты
Фото:
13 ноябрҙә Республика Йортонда Башҡортостан Президенты Мортаза Рәхимов республикаға танышыу сәфәре менән килгән Федераль суд приставтары хеҙмәте директоры Артур Парфенчиков менән эш осрашыуы үткәрҙе.
Федераль һәм төбәк дәүләт власы органдарының суд алып барыу тәртибен үтәү буйынса берлектәге эш мәсьәләләре тикшерелде.
Мортаза Рәхимов, суд приставтары хеҙмәте граждандарҙың конституцион хоҡуҡтарын тәьмин итеү системаһының мөһим өлөшө булып тора, иҡтисади һәм социаль мәсьәләләрҙе хәл итеүгә тос өлөш индерә, тип һыҙыҡ өҫтөнә алды.
Шулай уҡ Федераль суд приставтары хеҙмәтенең Башҡортостан Республикаһы буйынса идаралығы эшмәкәрлеге лә ҡаралды. Артур Парфенчиков, Идаралыҡтың күп йүнәлештәр буйынса эш тәжрибәһе Волга буйы федераль округында алдынғы булып тора, тип билдәләне. Рәсәйҙең баш суд приставының һүҙҙәренә ҡарағанда, Башҡортостанда илдең башҡа төбәктәрендә суд приставтары хеҙмәттәре уңышлы файҙаланырлыҡ ҡыҙыҡлы эшкәртмәләр байтаҡ.
— Мин республиканың күп кенә алыҫ райондарында булдым һәм хатта унда ла ағымдағы мәсьәләләрҙе һәм проблемаларҙы оператив хәл итергә булышлыҡ итеүсе мәғлүмәт технологиялары уңышлы файҙаланылыуын күрҙем. Һис шиһеҙ, Башҡортостан алдынғы төбәктәрҙең береһе булып тора, — тип билдәләне Артур Парфенчиков.


text:
Шишмә районында 1133 сабый балалар баҡсаһына сират көтә
Шишмә районы прокурорҙары мәғариф тураһындағы закондар үтәлешен тикшереп, балаларҙың мәктәпкәсә белем алыуға хоҡуҡтарының тулы кимәлдә ғәмәлгә ашырылмауын асыҡланы.
Район биләмәһендә алты йәшкә тиклемге 4121 бала йәшәй. Шишмә районында 21 мәктәпкәсә белем биреү учреждениеһы эшләп килә. Лицензия буйынса улар 1283 балаға иҫәпләнгән. 2011 йылдың 1 ғинуарына ҡарата 1133 бала сиратта торған. Йәнә сиратҡа ҡуйылмаған 1705 сабый булған.
— Был балалар баҡсаларының етешмәүе хаҡында һөйләй, улар кәм тигәндә өс тапҡырға күберәк булырға тейеш,— тип хәбәр иттеләр Шишмә районы прокуратураһынан. — Хакимиәт башлығы адресына асыҡланған хоҡуҡ боҙоуҙар буйынса күрһәтмәләр бирелгән, ул әле тикшерелә.


text:
Баш ҡалала «Кувшиндар тотҡан ҡыҙ» фонтаны эшләй башланы
Өфөнөң Дим районында, Правда урамындағы аллеяла «Кувшиндар тотҡан ҡыҙ» фонтаны асылды. Фонтан диаметры – дүрт метр, унда 24 форсунка һәм 4 плафон бар, улар киске ваҡытта һыуҙы яҡтыртып торасаҡ.
Бөгөнгө көндә аллеяла төҙөкләндереү буйынса башҡа эштәр ҙә башҡарыла. Тротуарҙарҙа плитка түшәлгән, япмалы эскәмйәләр урынлаштырылған, аллеяға инеү урыны таш вазалар менән биҙәлгән, автомобилдәр ҡуйыу урындарына асфальт түшәлгән. Шулай уҡ әкиәт һәм йәнһүрәт геройҙарының бәләкәй скульптураларын урынлаштырыу буйынса эштәр алып барыла, тип хәбәр иттеләр Өфө хакимиәтенең мәғлүмәт-аналитика бүлегенән. Аллеяны асыу тантанаһы алдағы аҙнаға планлаштырылған.


text:
БР Өҫтөнлөклө инвестиция проекттарын ҡарау һәм хуплау тәртибенә үҙгәрештәр индерелде
Республика Хөкүмәте ҡарары менән Башҡортостандың Өҫтөнлөклө инвестиция проекттарын ҡарау һәм хуплау тәртибенә үҙгәрештәр индерелде.
Төньяҡ-көнбайыш һәм Урал аръяғы райондары территорияһында тормошҡа ашырылған инвестиция проекттары өсөн һайлап алыу критерийҙары 100-ҙән алып 30 миллион һумға тиклем кәметелде, тип аңлаттылар Башҡортостан Ауыл хужалығы министрлығының матбуғат хеҙмәтендә.
Эксперттар фекеренсә, ул өҫтәмә инвестициялар йәлеп итеүгә ярҙам итәсәк, тимәк, республиканың төньяҡ-көнбайыш һәм Урал аръяғы райондары иҡтисадтарын үҫтерергә лә.


text:
Башҡортостан — Волга буйы федераль округы төбәктәре араһында торлаҡ төҙөү һәм уны сафҡа индереү буйынса беренсе урында Фото: Олег Яровиков
Башҡортостан — Волга буйы федераль округы төбәктәре араһында торлаҡ төҙөү һәм уны сафҡа индереү буйынса беренсе урында
Башҡортостан — Волга буйы федераль округы төбәктәре араһында торлаҡ төҙөү һәм уны сафҡа индереү буйынса беренсе урында Фото: Олег Яровиков
ӨФӨ, 2015 йыл, 27 октябрь. /«Башинформ» мәғлүмәт агентлығы, Ксения Калинина/.
Быйылғы йылдың туғыҙ айы йомғаҡтары буйынса Башҡортостан Волга буйы федераль округы төбәктәре араһында йән башына торлаҡ төҙөү һәм уны сафҡа индереү буйынса тәүге урынды биләй. Төҙөлөш буйынса башҡарылған эштәр күләме 102,1 миллиард һумға баһалана. Был хаҡта «Башинформ» агентлығына Башҡортостанстатта хәбәр иттеләр.
Ошо осорҙа республика биләмәһендә предприятиелар һәм ойошмалар 336 торлаҡты һәм 279 йәшәү өсөн тәғәйенләнмәгән бинаны файҙаланыуға тапшырған. Ағымдағы йылдың ғинуар-сентябрь айҙарында барлыҡ финанслау сығанаҡтары иҫәбенә дөйөм майҙаны 1948,9 мең квадрат метр булған 23,5 мең фатир сафҡа индерелгән (2014 йылдың ошо уҡ осорона ҡарағанда 104,8 процент). Мең кешегә 479 квадрат метр торлаҡ төҙөлгән.
Статистика мәғлүмәттәре буйынса, ауыл ерендә — 919,4 мең, ҡалала 1029,5 мең квадрат метр торлаҡ сафҡа индерелгән (2014 йылдың ғинуар-сентябрь айҙарына ҡарата 98,5 процент һәм 111,2 процент). Шәхси төҙөүселәр үҙ иҫәбенә һәм кредит ярҙамында дөйөм майҙаны 1280,6 мең квадрат метр булған 11,2 мең йорт төҙөгән (былтырғы ошо уҡ осорҙағы кимәлгә ҡарата 93,2 процент). Торлаҡ төҙөлөшө структураһында уларҙың өлөшө 65,7 процент тәшкил итте.
Республика предприятиелары һәм ойошмалары файҙаланыуға тапшырған торлаҡ күләме былтырғы ошо уҡ осор менән сағыштырғанда 37,6 процентҡа артҡан һәм 668,3 мең квадрат метр тәшкил иткән, шуларҙың 68,8 мең квадрат метры (10,3 процент) эконом класлы торлаҡ стандарттарына тап килә.


text:
Республикала фольклор коллективтары «Тылсымлы моңдар» фестивалендә үҙҙәренең оҫталығын күрһәтәсәк
ӨФӨ, 2016 йыл, 15 март. /«Башинформ» мәғлүмәт агентлығы, Ләйлә Аралбаева/.
Башҡортостанда «Тылсымлы моңдар» башҡорт фольклор коллективтарының төбәк фестивале ойошторола. Башҡорт фольклорын һаҡлау, үҫтереү һәм пропагандалау маҡсатында уҙғарылған сара 18 мартта Дәүләкән районында үтә.
Республика халыҡ ижады үҙәге хәбәр итеүенсә, быйыл фестивалдә 250-нән ашыу кеше ҡатнаша. Улар — Әлшәй, Бәләбәй, Бишбүләк, Благовар, Дәүләкән, Йәрмәкәй, Миәкә, Шишмә райондары, Октябрьский һәм Стәрлетамаҡ ҡалалары коллективтары.
Жюри составында республиканың танылған мәҙәниәт эшмәкәрҙәре: фольклорсы-ғалим, филология фәндәре докторы Әхмәт Сөләймәнов, Республика халыҡ ижады үҙәгенең фольклор буйынса төп белгесе, Башҡортостандың атҡаҙанған мәҙәниәт хеҙмәткәре Гөлгөнә Баймырҙина, Республика халыҡ ижады үҙәгенең инструменталь жанр буйынса әйҙәүсе белгесе Эльвира Йыһангирова һәм ошо уҡ үҙәктең Бәләбәй филиалы белгесе Резеда Ҡәләмова эшләй.
Һәр ике йыл һайын үткәрелгән халыҡ таланттары форумын Башҡортостандың Мәҙәниәт министрлығы, Республика халыҡ ижады үҙәге һәм район хакимиәте ойоштора.